pythainlp/thai-wiki-dataset-v4 huggingface dataset:
คนตัดคน 2

คนตัดคน 2  เป็นภาพยนตร์แนวนักพนัน-ตลก เขียนบทและกำกับโดย หว่อง จิง นำแสดงโดย หลิว เต๋อหัว, โจว ซิงฉือ และ อู๋ ม่งต๊ะ ภาพยนตร์เรื่องนี้เป็นภาคต่อของ "คนตัดคน", และทางผู้สร้างได้นำเอาคาแรคเตอร์ของ"หลิว เต๋อหัว"ไปสร้างเป็นภาพยนตร์เรื่องใหม่ คือเรื่อง "คนตัดเซียน", นำแสดงโดย โจว ซิงฉือ และ อู๋ ม่งต๊ะ ภาพยนตร์เรื่องนี้ไม่มีส่วนเกี่ยวข้องกับ "God of Gamblers Returns" แต่อย่างใด
เนื้อเรื่องย่อ.
ภาพยนตร์เรื่องนี้กล่าวถึงอาซิงเป็นผู้มีพลังพิเศษ และเขาเองก็อยากไปสมัครเป็นศิษย์ของโคตรเซียน เกาจิ้ง แต่ว่าไม่สามารถติดต่อได้จึงติดต่อไปยังลูกศิษย์ของโคตรเซียน ทำให้พวกเขา ต้องเข้าไปพัวพันกับเรื่องราวของอาเต๋า และพวกเขาก็ได้ยื่นมือเข้าช่วยเหลือทำให้พวกเขาได้ชื่อเสียงคืนและอาซิงก็ได้เป็น ศิษย์โคตรเซียนอย่างที่ต้องการ
ภาคต่อ.
ในปี ค.ศ. 1997 หว่อง จิง ได้กำกับภาพยนตร์ภาคสามต่อจากภาพยนตร์เรื่องนี้ คือเรื่อง คนตัดคนภาคพิเศษ ตอน กำเนิดเกาจิ้ง นำแสดงโดย หลี่หมิง, หยวน หย่งอี๋, เฉิน เสี่ยวชุน, เหลียง หย่งฉี และ อู๋ เจิ้นหวี่
พระราชวชิรญาณโสภณ (อุทัย สิริธโร)

หลวงปู่เจ้าคุณอุทัย สิริธโร เป็นพระภิกษุฝ่ายวิปัสสนาธุระ สังกัดคณะสงฆ์ธรรมยุติกนิกาย ศิษย์ของหลวงปู่ฝั้น อาจาโร ปัจจุบันดำรงตำแหน่งเจ้าอาวาสวัดเขาใหญ่ญาณสัมปันโน เป็นที่เคารพในฐานะเสาหลักพระกรรมฐานในยุคปัจจุบัน
ชาติกำเนิด.
หลวงปู่เจ้าคุณอุทัย สิริธโร เกิดเมื่อวันที่ 12 มีนาคม พ.ศ. 2479 ที่บ้านหนองบก ตำบลหนองหิน อำเภอยโสธร จังหวัดอุบลราชธานี (ปัจจุบันคือ จังหวัดยโสธร) มีพี่น้องรวมทั้งหมด 3 คน โดยหลวงปู่เจ้าคุณอุทัย สิริธโรเป็นบุตรคนโตของครอบครัว
อุปสมบท.
หลวงปู่เจ้าคุณอุทัย สิริธโร อุปสมบทในวันพุธที่ 9 พฤษภาคม พ.ศ. 2499 โดยมี พระครูทัศนะประกาศ เป็นพระอุปชฌาย์ พระใบฏีกาอ่อน เป็นพระกรรมวาจาจารย์ ณ วัดสำราญนิเวศน์ อำเภออำนาจเจริญ จังหวัดอุบลราชธานี (ปัจจุบันคือ จังหวัดอำนาจเจริญ) หลังจากอุปสมบทเสร็จแล้ว ได้กลับมาจำพรรษาที่บ้านเกิดคือ ที่วัดป่าบ้านหนองบก ตำบลหนองหิน อำเภอยโสธร จังหวัดอุบลราชธานี (ปัจจุบันคือ จังหวัดยโสธร)
ศึกษาธรรม.
หลวงปู่เจ้าคุณอุทัย สิริธโร ได้มีโอกาสพบ หลวงปู่ฝั้น อาจาโร ในปี พ.ศ. 2503 หลังจากนั้นเป็นต้นมาท่านได้ติดตามศึกษาปฏิบัติธรรมและอุปัฎฐากหลวงปู่ฝั้น อาจาโร ที่วัดถ้ำขาม จ.สกลนครเรื่อยมา โดยได้รับอุบายธรรมจากหลวงปู่ฝั้น อาจาโร ว่า " หากคิดถึงบ้าน ให้หันหลังไปทางบ้าน แล้วสะพายบาตรเดินขึ้นเขาไป"
หลวงปู่เจ้าคุณอุทัย สิริธโร มีโอกาสได้รับอุบายธรรมจากหลวงปู่ฝั้น อาจาโร อยู่เสมอๆ จนเกิดความซาบซึ้งใจในธรรม จิตตั้งมั่นในคำสอนของหลวงปู่ฝั้น อาจาโร โดยท่านจะเน้นเรื่องของศีล สมาธิและคำสอนของพระพุทธเจ้า อีกทั้งยังได้รับอุบายธรรมในเรื่องการอดอาหาร และการกวาดตาด จากหลวงปู่ฝั้น อาจาโร อีกด้วย หลวงปู่เจ้าคุณอุทัย สิริธโร ได้ศึกษาธรรมกับ หลวงปู่ฝั้น อาจาโร จวบจนท่านหลวงปู่ฝั้น อาจาโรละสังขารในปี 2520
หลังจากหลวงปู่ฝั้น อาจาโรละสังขาร หลวงปู่เจ้าคุณอุทัย สิริธโร และ พระอธิการเสถียร คุณวโร ได้ชวนกันไปปลีกวิเวกที่สำนักสงฆ์ถ้ำพระภูวัว อ.เซกา จ.หนองคาย ซึ่งเป็นสถานที่สัปปายะเหมาะแก่การเจริญธรรมศึกษาธรรม ซึ่งหลวงปู่เจ้าคุณอุทัย สิริธโร ได้พัฒนาสำนักสงฆ์แห่งนี้จนสามารถตั้งเป็นวัดได้สำเร็จในที่สุด
วัดเขาใหญ่ญาณสัมปันโน.
ในปี พ.ศ. 2521 พระธรรมวิสุทธิมงคล (บัว ญาณสมฺปนฺโน) ได้ทราบข่าวการการปฏิบัติพระกรรมฐานของหลวงปู่เจ้าคุณอุทัย สิริธโร ณ.สำนักสงฆ์ถ้ำพระภูวัว จึงได้เมตตาและมีโอกาสมาเยี่ยมหลวงปู่เจ้าคุณอุทัย สิริธโร อยู่เสมอ ๆ จนกระทั่งในปี พ.ศ. 2549 พระธรรมวิสุทธิมงคล (บัว ญาณสมฺปนฺโน) ได้รับการบริจาคที่ดินบริเวณเขาใหญ่ จึงได้นิมนต์ให้หลวงปู่เจ้าคุณอุทัย สิริธโร มาสร้างวัดขึ้นที่บริเวณนี้ เพื่อให้สามารถเป็นที่ฝึกปฏิบัติธรรมของพระ เณรและญาติโยมได้ หลังจากนั้นเป็นต้นมาหลวงปู่เจ้าคุณอุทัย สิริธโร จึงได้มาจำวัดและปฏิบัติธรรมที่ วัดเขาใหญ่ญาณสัมปันโน เรื่อยมาจนถึงปัจจุบัน
คติธรรม หลวงปู่เจ้าคุณอุทัย สิริธโร.
หลวงปู่ไม่ได้เรียน ไม่ได้ศึกษามามาก เหมือนลูกหลานนะ 
หลวงปู่เรียนเพียงแค่ ๓ คู่ 
คู่ที่ ๑ ..ถูก..กับ..ผิด.. 
คู่ที่ ๒ ..ดี..กับ..ชั่ว.. 
คู่ที่ ๓ ..ควร..กับ..ไม่ควร 
”...ถูกผิด...ดีชั่ว...ควรไม่ควร...”
เรื่องศีลธรรม การรักษาศีลให้บริสุทธิ์เสมือนการรักษาร่างกายให้บริสุทธิ์ ขาทั้งสองขา แขนทั้งสองแขนของเรา รวมศีรษะอีกหนึ่ง เป็น ๕ ส่วน 
เปรียบเสมือน ศีล ๕ ที่มีความสำคัญในการรักษาความดีงามประจำตน ทำจิตใจให้สบายอยู่ภายในอยู่กับธรรมะ
วอลเลย์บอลชายชิงแชมป์เอเชีย รุ่นอายุไม่เกิน 19 ปี 2017

วอลเลย์บอลชายชิงแชมป์เอเชีย รุ่นอายุไม่เกิน 19 ปี 2017  เป็นการแข่งขันเป็นวอลเลย์บอลระดับยุวชนครั้งที่ 11 ซึ่งมีกำหนดจะจัดขึ้นที่เนปยีดอ, ประเทศพม่า ระหว่างวันที่ 28 มีนาคม – 5 เมษายน ค.ศ. 2017 เพื่อคัดเลือกตัวแทนทวีปเอเชีย 4 ทีม เข้าร่วมแข่งขันวอลเลย์บอลชายชิงแชมป์โลก รุ่นอายุไม่เกิน 19 ปี 2017 ที่ประเทศบาห์เรน
การแบ่งกลุ่ม.
การแบ่งกลุ่มโดยอาศัยอันดับจากวอลเลย์บอลยุวชนชายชิงแชมป์เอเชีย 2014 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 6 ทีมที่เหลือได้ทำการจับฉลาก โดยตัวเลขในวงเล็บเป็นลำดับจากการแข่งขันเมื่อครั้งที่แล้ว
*  คาซัคสถาน และ  อุซเบกิสถาน ถอนทีมจากการแข่งขัน
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
ฮันส์ ช็อล

ฮันส์ ฟริทซ์ ช็อล (22 กันยายน ค.ศ. 1918 – 22 กุมภาพันธ์ ค.ศ. 1943) เป็นสมาชิกผู้ก่อตั้งกลุ่มกุหลาบขาวในการเคลื่อนไหวต่อต้านในนาซีเยอรมนี เขาและโซฟีน้องสาวถูกเกสตาโปจับกุม ถูกนำตัวไปพิจารณาคดีที่ศาลประชาชน และถูกตัดสินให้ประหารชีวิตด้วยเครื่องประหารกิโยตีน
<templatestyles src="แม่แบบ:คำพูด/style.css" />เสรีภาพ จงเจริญ
คลอไตรมาโซล

คลอไตรมาโซล (Clotrimazole) หรือชื่อทางการค้าคือ คาเนสเทน (Canesten) เป็นยาต้านเชื้อรา ใช้รักษาช่องคลอดอักเสบจากเชื้อรา, เชื้อราแคนดิดิเอสิสในช่องปาก, ผื่นผ้าอ้อมในทารก, โรคเกลื้อน และโรคจำพวกกลาก (อาทิโรคน้ำกัดเท้า) สามารถรับยานี้โดยวิธีการอมหรือโดยการทาที่ผิวหนังหรือทาในช่องคลอด
อาการทั่วไปจากการใช้ยาแบบยาอมได้แก่คลื่นไส้หรือรู้สึกคัน ส่วนยาแบบทาอาจมีปรากฎรอยแดงหรือรอยไหม้ สตรีมีครรภ์สามารถใช้ยานี้แบบรับประทานได้ แต่ยังไม่มีผลศึกษาอย่างจริงจังว่าแบบยาอมจะมีผลต่อทารกหรือไม่ ผู้ที่ตับมีปัญหาควรใช้ยานี้อย่างรอบคอบ
คลอไตรมาโซนถูกคิดค้นในปี ค.ศ. 1969 และได้รับการขึ้นบัญชีเป็นยาหลักขององค์การอนามัยโลก และมีวางจำหน่ายเป็นยาสามัญ
เอ็กซ์ตรีมรูลส์ (2017)

เอ็กซ์ตรีมรูลส์ (2017)  เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) ซึ่งจัดเป็นครั้งที่9 โดยมีกำหนดจัดวันที่ 4 มิถุนายน ค.ศ. 2017 ที่สนามRoyal Farms Arena ที่เมืองบัลติมอร์, รัฐแมริแลนด์ สหรัฐอเมริกา
โรบินฮู้ด (ภาพยนตร์ พ.ศ. 2516)

โรบินฮู้ด  เป็น ภาพยนตร์แอนิเมชันจากสหรัฐอเมริกาที่ออกฉายในปี 1973 ผลิตโดย วอลต์ดิสนีย์แอนิเมชันสตูดิโอส์ มีเค้าโครงเรื่องมาจากตำนานของโรบินฮูด โดยในภาพยนตร์ใช้สัตว์เป็นตัวดำเนินเรื่องทั้งสิ้น โรบินฮู้ดเป็นภาพยนตร์แอนิเมชันเรื่องยาวของดิสนีย์ลำดับที่ 21 
เนื้อเรื่องย่อ.
โรบินฮู้ดและลิตเติ้ลจอห์นอาศัยอยู่ใน ป่าเชอร์วูด, เมืองรอบบิง พวกเขาจะชอบดักปล้นคนรวยมีเงินแล้วช่วยเหลือคนยากจน เพราะชาวบ้านยากจนไม่มีเงินแต่ก็ยังถูกขูดรีด แล้วพวกเขายังต้องเผชิญหน้ากับพระราชาจอมโลภ ไม่เอาไหนและชอบดูดนิ้วหัวแม่มือตัวเองอีกด้วย
โรบินฮู้ด เจ้าชายจอมโจร

โรบินฮู้ด เจ้าชายจอมโจร  เป็นภาพยนตร์แอคชั่นแนวผจญภัยสัญชาติอเมริกันที่ออกฉายในปีค.ศ. 1991 กำกับโดย เคลวิน เรย์โนลด์ส. นำแสดงโดย เควิน คอสเนอร์ รับบท โรบินฮูด, มอร์แกน ฟรีแมน รับบท อะแซม
เนื้อเรื่องย่อ.
ภาพยนตร์เรื่องนี้กล่าวถึงโจรป่า ผู้มีชื่อเสียงจากการปล้นคนรวย เพื่อแจกจ่ายให้คนจน เควิน คอสเนอร์ รับบท "โรบิน ฮู้ด" หรือ โจรแห่งล็อกสเล่ย์ เมื่อโรบินเดินทางกลับบ้าน หลังจากหายไปนาน เขาพบว่าครอบครัว และทรัพย์สมบัติของเขาโดนทำลาย โดยนายอำเภอเมืองน้อตติ้งแฮม ผู้มีจิตใจหยาบช้า ชายผู้นี้ยังข่มขู่เอารัดเอาเปรียบประชาชน บนเกาะอังกฤษอีกด้วย โรบินตั้งปณิธานว่า เขาจะต้องแก้แค้นให้กับ พ่อที่ถูกฆ่า เขาได้รับความช่วยเหลือเป็นอย่างดี จากเพื่อนตัวเล็ก ชาวมอริช หลังจากเขาได้พบกับ ลิ้ตเติ้ล จอห์น และต่อสู้จนได้ชัยชนะ เขาสามารถพาตัวเอง เข้าเป็นหัวหน้าของกลุ่มโจรป่า ถึงแม้ วิล สกาเล็ท คนสำคัญคนหนึ่งของกลุ่ม จะไม่เชื่อใจเขานักก็ตาม โรบินได้สร้างความวุ่นวายโกลาหล ให้กับนายอำเภอและพรรคพวกทุกครั้ง ที่มีโอกาส ชีวิตของเขา ต้องเสี่ยงภัยอยู่ตลอดเวลา เช่นเดียวกับหญิงสาว ที่เขาตกหลุมรัก แมเรียน
เล่าชุน

เล่าชุน  เป็นขุนพลของจ๊กก๊ก และเป็นบุตรชายของเล่าเจี้ยง เจ้าเมืองเอ๊กจิ๋วในช่วงยุคสามก๊ก
ในช่วงการยึดเอ๊กจิ๋วของเล่าปี่ เล่าเจี้ยงได้มีคำสั่งให้เล่าชุนและเตียวหยิม ยกกองทัพมาโจมตีกองทัพของเล่าปี่แต่ก็พ่ายแพ้กลับไป
ในภายหลังเมื่อเล่าเจี้ยงได้ยอมแพ้ต่อเล่าปี่แล้วเล่าชุนได้ยอมแพ้และรับใช้เล่าปี่ตามบิดา
ขับเจ้ง

ขับเจ้ง (เสียชีวิต ค.ศ. 278) มีชื่อในภาษาจีนกลางว่า ซี่ เจิ้ง  ชื่อรอง ลิ่งเซียน  เป็นนักเขียนความเรียง กวี และขุนนางของรัฐจ๊กก๊กในช่วงปลายยุคสามก๊กของจีน ต่อมารับราชการเป็นขุนนางในช่วงต้นของราชวงศ์จิ้น
ประวัติช่วงต้น.
ขับเจ้งเมื่อแรกเกิดมีชื่อว่าซี่ จฺว่าน (郤纂) เกิดในอำเภอเหยี่ยนชือ (偃師) เมืองโห้หล้ำ (河南 "เหอหนาน") ซึ่งปัจจุบันอยู่ในมณฑลเหอหนาน เมื่อขับเจ้งอยู่ในวัยเด็ก ครอบครัวของขับเจ้งได้ย้ายจากนครลกเอี๋ยง (洛陽 "ลั่วหยาง") ไปทางตะวันออกเข้าสู่มณฑลเอ๊กจิ๋ว (ปัจจุบันครอบคลุมพื้นที่ของมณฑลเสฉวนและนครฉงชิ่ง) บิดาของขับเจ้งคือซี่ อี (郤揖) เสียชีวิตขณะที่ขับเจ้งยังอยู่ในวัยเด็ก ขับเจ้งมีพรสวรรค์ในด้านภาษา และศึกษาในด้านประวัติศาสตร์และการปกครองด้วยตนเองเป็นส่วนใหญ่ โดยยืมตำราและความเรียงจากปัญญาชนทั่วมณฑลเอ๊กจิ๋ว ขับเจ้งเข้ารับราชการในตำแหน่งเจ้าพนักงานของห้องสมุดหลวง (秘書郎 "มี่ชูหลาง") ในที่สุดก็ขึ้นมามีตำแหน่งเป็นหัวหน้าห้องสมุดหลวง (秘書令 "มี่ชูลิ่ง") เป็นเวลา 30 ปี
การล่มสลายของจ๊กก๊ก.
ขับเจ้งในฐานะหัวหน้าห้องสมุดหลวงเป็นข้าราชการระดับสูงที่มีความยุติธรรมในราชสำนักจ๊กก๊ก ฮุยโฮขันที่ผู้มีอำนาจมีความรู้สึกคลุมเครือต่อขับเข้ง ขับเจ้งจึงสามารถหลีกเลี่ยงความขัดแย้งทางการเมืองจากการขึ้นสู่อำนาจของฮุยโฮ
ผลงานที่สำคัญที่่สุดในประวัติศาสตร์ของขับเจ้งคืองานเขียนเอกสารยอมจำนนของเล่าเสี้ยนต่อเตงงายขุนนพลของวุยก๊ก ซึ่งยังคงปรากฏอยู่ใน"สามก๊กจี่" ขับเจ้งยังคงภักดีต่อเล่าเสี้ยนอย่างสูง และเป็นหนึ่งในสองอดีตข้าราชการระดับสูงของจ๊กก๊กที่ละทิ้งครอบครัวและตามเล่าเสี้ยนไปยังนครหลวงลกเอี๋ยงในช่วงที่จงโฮยก่อกบฏในปี ค.ศ. 264 ขับเจ้งเป็นหนึ่งในห้าอดีตข้าราชการของจ๊กก๊กที่ได้รับการตั้งให้มีบรรดาศักดิ์โหว (侯) โดยราชสำนักวุยก๊ก
ในลกเอี๋ยง เล่าเสี้ยนพึ่งพาคำแนะนำของขับเจ้งในเรื่องการวางตัวและความเหมาะสม ใน"ฮั่นจิ้นชุนชิว" (漢晉春秋) ของสี จั้วฉื่อ (習鑿齒) ระบุว่าสุมาเจียวผู้สำเร็จราชการแทนพระองค์แห่ววุยก๊กเคยถามเล่าเสี้ยนว่าคิดถึงจ๊กก๊กมากแค่ไหน คำตอบที่โด่งดังของเล่าเสี้ยนคือตอบว่าสนุกเกินกว่าจะคิดถึงจ๊กก๊ก ขับเจ้งไปหาเล่าเสี้ยนและแนะนำเล่าเสี้ยนว่าหากสุมาเจียวถามเรื่องนี้อีกครั้ง คำตอบที่เหมาะสมคือให้คร่ำครวญว่าตนถูกแยกจากสุสานของตระกูลไปไกลแค่ไหน
ในปี ค.ศ. 273 ขับเจ้งได้รับการแต่งตั้งเป็นเจ้าเมืองของเมืองปาเส (巴西郡 "ปาซีจฺวิ้น") ซึ่งปัจจุบันอยู่ทางตะวันออกของมณฑลเสวนและทางเหนือของนครฉงชิ่ง ทำให้ขับเจ้งได้กลับไปทางตะวันตกในวัยชรา ผลงานของขับเจ้งมีเพียงเอกสารยอมจำนนของเล่าเสี้ยนถึงเตงงาย และอีกบทความหนึ่งที่หลงเหลือ ทั้งสองงานเขียนปรากฏอยู่ใน"สามก๊กจี่"
เล่าป๋า

เล่าป๋า (เสียชีวิต ค.ศ. 222) มีชื่อรองว่า จื่อชู  เป็นขุนนางในรัฐจ๊กก๊กในสมัยสามก๊กของจีน เดิมเขารับใช้ภายใต้ขุนศึก เล่าเจี้ยง ก่อนที่จะกลายเป็นผู้ใต้บังคับบัญชาของ เล่าปี่ (จักรพรรดิผู้ก่อตั้งจ๊กก๊ก) หลังจากที่ เล่าเจี้ยง ยอมจำนนต่อ เล่าปี่ ในปี ค.ศ. 214 เล่าป๋า เป็นเครื่องมือในการช่วยให้ เล่าปี่ ให้รางวัลแก่ผู้ใต้บังคับบัญชาของเขาจากคลังสมบัติโดยไม่ทำให้ประชาชนทั่วไปยากจนลงหลังจากการพิชิต เอ๊กจิ๋ว เล่าป๋า ยังช่วยเขียน ฉู่ เก๋อ (蜀科) ประมวลกฎหมายของจ๊กก๊ก พร้อมด้วย จูกัดเหลียง, หวดเจ้ง, ลิเงียม และ อีเจี้ย เล่าป๋า สืบทอดตำแหน่งต่อจาก หวดเจ้ง ในตำแหน่งราชเลขาในปี ค.ศ. 220 และดำรงตำแหน่งจนถึงแก่กรรมในปี ค.ศ. 222
ชีวิตช่วงต้น.
เล่าป๋าเกิดที่อำเภอเจิ้งหยาง เมืองหลิงหลิง (零陵郡) ซึ่งปัจจุบันคืออำเภอเช่าตง มณฑลหูหนาน ตอนวัยหนุ่ม เขามีชื่อเสียงอยู่แล้ว
จักรพรรดิจิ้นเฟ่ย

จักรพรรดิจิ้นเฟ่ย (#เปลี่ยนทาง ค.ศ. 342 — ค.ศ. 386) เป็นจักรพรรดิแห่งราชวงศ์จิ้นตะวันออกในประเทศจีน พระองค์เป็นพระอนุชา (ร่วมพระราชมารดาเดียวกัน) ของ จักรพรรดิจิ้นอาย และต่อมาถูกปลดโดยผู้นำทหาร ฮวน เหวิน พระสมัญญานามของพระองค์คือ จักรพรรดิเฟ่ย ไม่ใช่พระนามหลังการสิ้นพระชนม์กับพระนามสามัญของจักรพรรดิ แต่มีความหมายว่าพระองค์ถูกปลด (โดย เฟ่ย (废) หมายถึง ปลด) พระองค์ยังเป็นที่รู้จักทั่วไปในพระนามที่พระองค์ได้รับหลังจากถูกถอดคือ ไห่ซีเสี้ยนกง (海西縣公)
อินิทรี ดิจิตอล

อินิทรี ดิจิตอล เป็นผู้ให้บริการเกมออนไลน์ในประเทศไทย ก่อตั้งขึ้นในปี 2547 เป็นบริษัทแรกในประเทศไทยที่ให้บริการเกมออนไลน์ที่ใช้โมเดลแบบ Free to Play (เกม Flyff) และเป็นเจ้าแรกที่นำเกม Web-browser based เข้ามาในวงการอุตสาหกรรมเกมไทย 
ในปี 2548 บริษัท อินิทรี ดิจิตอล จำกัด ได้เปิดให้บริการเกม Fly for Fun หรือ Flyff จากบริษัท อิออนซอฟท์ จำกัด ประเทศสาธารณรัฐเกาหลี โดยทำการประชาสัมพันธ์เกมภายใต้คำขวัญ “อยากเห็นคนไทยบินได้” เนื่องจากเกม Flyff เป็นเกมประเภท MMORPG ซึ่งมีตัวละครในเกมที่สามารถบินได้ ทั้งเป็นบริษัทเกมออนไลน์แรกที่เริ่มโมเดล "Free to Play" ในปีเดียวกันต่อมาบริษัทได้เปิดให้บริการเกม Pangya เป็นเกมประเภท Casual ผู้พัฒนาคือ ฮานบิทซอฟท์ ประเทศสาธารณรัฐเกาหลี มีเนื้อเรื่องเป็นการแข่งขันกีฬากอล์ฟแบบแฟนตาซี 
จากความสำเร็จในการเปิดให้บริการเกม Pangya โดยปัจจุบันได้เปิดให้บริการ เกมออนไลน์ มากกว่า 30 เกม มีจำนวนสมาชิกที่ลงทะเบียนกว่า 17,000,000 ราย
โฮลด์มายแฮนด์ (เพลงเจสส์ กลินน์)

"โฮลด์มายแฮนด์ "  เป็นเพลงของนักร้องและนักแต่งเพลงชาวอังกฤษ เจสส์ กลินน์ เขียนโดยแจ็ก แพตเทอร์สัน, อีนา โรลด์เซน, เจเน เบนเนตต์ (จินจิน) และกลินน์ ออกจำหน่ายในวันที่ 20 มีนาคม ค.ศ. 2015 เป็นซิงเกิลที่สามจากอัลบั้ม "ไอครายเวนไอลาฟ" เพลงเปิดตัวอันดับ 1 บนชาร์ตซิงเกิลแห่งสหราชอาณาจักร ยาวนานสามสัปดาห์ติดต่อกัน และเข้าชาร์ต"บิลบอร์ด"ฮอต 100 เป็นเพลงที่สองของกลินน์ ในอันดับที่ 86 กลินน์ทำการแสดงสดในรายการ"เดอะวอยซ์ยูเค" รอบเซมิไฟนอล เพลงถูกใช้ประกอบในโฆษณาโคคา-โคล่า ในปี ค.ศ. 2015 และประกอบภาพยนตร์ปี ค.ศ. 2016 "บริดเจ็ท โจนส์ เบบี้"
สะแล

สะแล เป็นสายพันธุ์ของพืชดอกอยู่ในวงศ์ขนุน และเป็นไม้พุ่มพื้นถิ่นในแถบเอเชียตะวันออกเฉียงใต้พบในเขตป่าดิบชื้นหรือป่าดิบแล้ง
ประโยชน์.
สะแลเป็นพืชสมุนไพร ผลของมันใช้ประกอบอาหาร
อโนชา สุวิชากรพงศ์

อโนชา สุวิชากรพงศ์ เกิดปี พ.ศ. 2519 ที่จังหวัดชลบุรี เป็นผู้กำกับภาพยนตร์อิสระ โปรดิวเซอร์ภาพยนตร์ นักเขียนบทภาพยนตร์ ชาวไทย สำเร็จการศึกษาในระดับปริญญาตรี (ออกแบบเครื่องประดับ) และปริญญาโท (ศิลปวัฒนธรรมศึกษา) ที่ประเทศอังกฤษ จากนั้นศึกษาด้านภาพยนตร์จากมหาวิทยาลัยโคลัมเบีย สหรัฐอเมริกา ในขณะศึกษาที่นี่ ได้รับทุนการศึกษาจากสมาคมผู้สื่อข่าวต่างประเทศประจำฮอลลีวู้ด (Hollywood Foreign Press Association) มีหนังวิทยานิพนธ์เรื่อง "Graceland" ที่ได้รับการคัดเลือกเข้าประกวดที่เทศกาลภาพยนตร์เมืองกานเมื่อปี 2549 
ในปี 2550 อโนชาก่อตั้งบริษัทอิเล็คทริคอีลฟิล์มเพื่อผลิตภาพยนตร์อิสระและสื่อเคลื่อนไหวต่าง ๆ ในปี พ.ศ. 2559 กำกับภาพยนตร์เรื่อง "ดาวคะนอง" ซึ่งได้ รางวัลภาพยนตร์แห่งชาติ สุพรรณหงส์ ครั้งที่ 26 ในสาขาภาพยนตร์ยอดเยี่ยม ผู้กำกับภาพยนตร์ยอดเยี่ยม ลำดับภาพยอดเยี่ยม
เรือรบโมเอะ

เรือรบโมเอะ (; โรมาจิ: "Kantai Korekushon -KanKore-",) เป็นซีรีส์อนิเมะญี่ปุ่นที่สร้างมาจากเกม"คันไตคอลเลกชัน" สร้างโดยสตูดิโอดิโอเมเดีย กำกับโดย เคโซ คุซะคะวะ ออกอากาศทางช่องโตเกียวเอ็มเอกซ์ และเคบีเอส และสถานีโทรทัศน์ช่องอื่นทั่วประเทศญี่ปุ่น
สำหรับประเทศไทย ออกอากาศทางช่องนาว 26 ทุกวันเสาร์-อาทิตย์ เวลา 8:30 - 9:00 น. ตั้งแต่ 13 สิงหาคม - 18 กันยายน พ.ศ. 2559
เรื่องย่อ.
โลกต้องเผชิญกับภัยคุกคามทางทะเล เมื่อกองเรือปริศนาจากท้องทะเลลึกได้โผล่พ้นผืนน้ำมหาสมุทรขึ้นมาจู่โจมนานาประเทศ โดยที่ไม่มีมนุษย์คนใดสามารถต่อกรได้ ด้วยเพราะศักยภาพกองกำลังเรือที่เข้มแข็งและความเฉลียวลาดในการต่อสู้ ทำให้มนุษยชาติต้องสูญเสียดินแดนทางทะเลให้แก่ผู้รุกราน ที่ได้รับการขนานนามว่า “กองเรือทะเลลึก”
แต่แล้วกองเรืองทะเลลึกก็ได้พบกับคู่ต่อสู้ฝีมือฉกาจ นั่นก็คือ เหล่านาวาสาวติดอาวุธ ผู้พิทักษ์ผืนน้ำแห่งท้องทะเล ที่จะมาต่อกรกับภัยคุกคามครั้งนี้ ความหวังของมนุษยชาติฝากไว้ในมือของพวกเธอเหล่านี้แล้ว…
“ฟุบุกิ” เรือรบพิฆาตสาว รุ่นพิเศษ ได้เข้ามาประจำการในกองทัพเรือเลขานุการ สู่การเป็นน้องใหม่ในสังกัดกองเรือตอร์ปิโดที่สาม หนึ่งในกองกำลังทั้งสี่ของกองทัพ อันประกอบด้วย กองเรือฝูงบินจู่โจมที่หนึ่ง, กองเรือสนับสนุนที่สอง, กองเรือตอร์ปิโดที่สาม, กองเรือตอร์ปิโดที่สี่ ภายในกองทัพแห่งนี้เธอได้พบกับ “มุตสึกิ” และ “ยูดาจิ” เพื่อนร่วมห้องและประจำสังกัดกองเรือตอร์ปิโดที่สามเดียวกัน ร่วมทั้งรุ่นพี่ สามพี่น้องเรือรบสาว “เซนได” พี่สาวคนโต , “จินสึ” พี่สาวคนกลาง และ “นากะ” น้องสาวคนสุดท้าย ซึ่งอยู่ห้องข้างๆ ห้องของพวกฟุบุดิ รวมทั้งเหล่าเรือรบสาวต่างๆ อีกมากมาย ที่ล้วนมีความมุ่งมั่นเดียวกันในการจะกำจัดศัตรูจากทะเลลึกให้สิ้นซาก 
ฯลฯ
วโรดม เข็มมณฑา

วโรดม เข็มมณฑา (เกิด 1 เมษายน พ.ศ. 2533) ชื่อเล่น คิมม่อน เป็นนักร้อง นักแสดง ดีเจ และพิธีกรชาวไทย เขาเป็นที่รู้จักในบทมิ่งขวัญใน ละคร"เดือนเกี้ยวเดือน 2Moons The Series"
ประวัติ.
วโรดม เข็มมณฑา เกิดวันที่ 1 เมษายน พ.ศ. 2533 มีพี่น้องทั้งหมด 4 คน คิมม่อนเป็นลูกคนที่ 3 จบจากโรงเรียนวัดทรงธรรม บิดารับราชการทหาร ส่วนมารดารับราชการครู ทางครอบครัวจึงอยากให้รับราชการ จึงเลือกเรียนคณะครุศาสตร์ตามที่มารดาแนะนำให้ ซึ่งขณะที่เรียนมหาวิทยาลัยมหาวิทยาลัยราชภัฏธนบุรี และได้เป็นครูฝึกสอนที่โรงเรียนมัธยมวัดสิงห์ และโรงเรียนบ้านขุนสมุทรจีน
กิจการส่วนตัว.
เคยทำแบรนด์เสื้อร่วมกับเพื่อนๆ แต่เนื่องจากไม่ค่อยมีเวลาจึงถอนตัวออกมา 
ต่อมาได้ทำกิจการเป็นของตัวเองในชื่อ Wolfy.Brand
และได้เปิดร้านอาหารในชื่อ ลุงคิมกระทะเนย ปัจจุบันปิดกิจการแล้ว
เข้าสู่วงการ.
คิมม่อนมีชื่อเสียงจากการเป็นดีเจรายการออนไลน์ จึงได้มีโอกาสได้เล่นมิวสิกวิดีโอเพลงอนาคตของวงสล็อตแมชชีน ซึ่งเรื่องราวในมิวสิกวีดีโอได้ทำมาจากชีวิตจริงของวโรดม และมีชื่อเสียงมากขึ้นจากการการคัดเลือกนักแสดง "เลิฟซิคเดอะซีรีส์ รักวุ่น วัยรุ่นแสบ ซีซัน 2" และ"Part Time The Series วัยกล้าฝัน"ในบทฮอลล์ และยังเป็นสมาชิกบอยแบนด์ วงBUFF4 ศิลปินที่เกิดจากการรวมตัวกันของนักแสดง"เลิฟซิคเดอะซีรีส์ รักวุ่น วัยรุ่นแสบ ซีซัน 2" ที่มีสมาชิกทั้งหมด 4 คน วโรดมได้ยุติการเป็นดีเจภายใต้แอปพลิเคชัน Talk Talk (Bee live) ตั้งแต่วันที่ 1 พฤษภาคม พ.ศ. 2560 เป็นต้นมา ปัจจุบันยุติการเป็นดีเจแล้ว
แฮหัวฮุย

แฮหัวฮุย (มีบทบาทในช่วง ค.ศ. 220 - 243) มีชื่อในภาษาจีนกลางว่า เซี่ยโหว ฮุ่ย  ชื่อรอง จื้อเฉฺวียน  เป็นขุนนางของรัฐวุยก๊กในยุคสามก๊กของจีน
ประวัติ.
แฮหัวฮุยเป็นบุตรชายคนที่หกของแฮหัวเอี๋ยนขุนพลผู้รับใช้โจโฉขุนศึกผู้วางรากฐานของรัฐวุยก๊กในช่วงปลายราชวงศ์ฮั่นตะวันออกก่อนเข้าสู่ยุคสามก๊ก แฮหัวฮุยในวัยเยาว์มีชื่อเสียงว่าเป็นผู้มีความรู้ อ่านหนังสือเก่ง และมีความสามารถด้านวรรณกรรม แฮหัวฮุยดำรงตำแหน่งหลายตำแหน่งของราชสำนักวุยก๊ก ได้แก่ ขุนนางสำนักประตูเหลือง (黃門侍郎 "หฺวางเหมินชื่อหลาง"), ปลัด (相 "เซียง") ของราชรัฐเอียน (燕國 "เยียนกั๋ว") และเจ้าเมือง (太守 "ไท่โฉ่ว") ของเมืองเล่ออาน (樂安郡 "เล่ออานจฺวิ้น") แฮหัวฮุยยังเคยโต้วาทีหลายครั้งกับจงยฺวี่ (锺毓) บุตรชายของจงฮิว แฮหัวหุยเสียชีวิตขณะอายุ 36 ปี
Aglaia silvestris

จันทน์ชะมด (ชื่อวิทยาศาสตร์: "Aglaia silvestris") เป็นไม้ต้นขนาดกลางถึงขนาดใหญ่ในวงศ์กระท้อน (Meliaceae) เนื้อไม้หอม ขึ้นตามป่าชื้นบางแห่ง โดยพบในไทย, กัมพูชา, เวียดนาม, อินเดีย (หมู่เกาะอันดามันและนิโคบาร์), มาเลเซีย, ฟิลิปปินส์, อินโดนีเซีย, ปาปัวนิวกินี และหมู่เกาะโซโลมอน ผลและกิ่งแขนงมีสารซิลเวสตรอลและเอพิซิลเวสตรอลซึ่งอาจช่วยยับยั้งเซลล์มะเร็ง ในความเป็นจริง ทั้งสองอย่างนั้นมาจากผลและกิ่งแขนงของ "Aglaia foveolata"
อันเดรอา เบลอตตี

อันเดรอา เบลอตตี  เกิดเมื่อวันที่ 20 ธันวาคม ค.ศ. 1993 เป็นนักฟุตบอลชาวอิตาลี ปัจจุบันเล่นให้กับสโมสรฟุตบอลฟีออเรนตีนา ยืมตัวมาจากสมาคมกีฬาโรมาในตำแหน่งกองหน้าตัวเป้า
รายชื่อตัวละครในทรานส์ฟอร์มเมอร์ส สงครามจักรกลทะลุจักรวาล

บทความนี้เกี่ยวกับรายชื่อตัวละครที่ปรากฏในทรานส์ฟอร์มเมอร์ส สงครามจักรกลทะลุจักรวาล
* ไลเกอร์ กัลวาทรอน เกิดจากการ Link up ระหว่าง มาสเตอร์ กัวลาทรอน และ ดาร์ค ไลเกอร์ แจ็ค โดย ดาร์ค ไลเกอร์ แจ็ค ทำหน้าที่เป็นแขนซ้ายของมาสเตอร์ กัลวาทรอน มีพลังทัดเทียมกับ ไลเกอร์ คอนวอย
ดาว แอนิมาโทส 
เมื่อก่อน สภาพของดาวแอนิมาโทส มีลักษณะคล้ายกับทะเลทราย มีความแห้งแล้ง ขาดน้ำ และเกิดเหตุการณ์จลาจลขึ้นหลายครั้ง แต่หลังจากที่เฟรม คอนวอย ได้ทำการต่อสู้และรวบรวมแผ่นดินพร้อมกับตั้งตนเป็นผู้นำของดาว ทำให้ความอุดมสมบูรณ์กลับคืนมาอีกครั้ง
ดาว กิกะโลเนีย เป็นดาวเคราะห์ขนาดใหญ่ ภายในดาวมีลักษณะคล้ายกับเมืองหลวงทั่วไป ที่เต็มไปด้วยการก่อสร้างต่างๆนาๆ , ประชากรของดาว กิกะโลเนีย จึงมีลักษณะเป็นทรานส์ฟอร์มเมอร์ขนาดใหญ่ สามารถแปลงร่างเป็น รถบรรทุกขนาดใหญ่ นอกจากนี้ยังมีผู้ช่วยเป็นชาวไมครอน ซึ่งชาวไมครอนของดาว กิกะโลเนีย มีขนาดใหญ่กว่าชาวไมครอน โดยทั่วไป แต่มีขนาดเท่ากับ ทรานฟอร์มเมอร์ บนดาวอื่นๆ
คติพจน์ของชาว กิกะโลเนีย คือ "ปลอดภัยไว้ก่อน" (Safety First)
* โฮริบูล ผู้ช่วยของ เมกาโล คอนวอย
* คิลบูล ผู้ช่วยของ เบรนดัล
* บูลบูล ผู้ช่วยของ โมลไดร์ฟ
วรพล จินตโกศล

วรพล จินตโกศล (เกิด 13 กรกฎาคม พ.ศ. 2543) ชื่อเล่น บลิว เป็นนักแสดงชายชาวไทย สังกัดช่อง 7 เอชดี เข้าสู่วงการบันเทิงด้วยการประกวด Smart Boy 2015 ในการประกวด ไทยซุปเปอร์โมเดลคอนเทสต์ 2015 ได้รับรางวัลชนะเลิศ
ประวัติ.
วรพล เกิดเมื่อวันที่ 13 กรกฎาคม พ.ศ. 2543 ที่จังหวัดสงขลา จบการมัธยมศึกษาที่โรงเรียนวัดศรีวิเทศสังฆาราม เข้าสู่วงการด้วยการประกวด Smart Boy 2015 และได้รับรางวัลชนะเลิศ ต่อมาได้เซ็นสัญญาเป็นนักแสดงสังกัดช่อง 7 สี มีผลงานละครเรื่องแรก คือ ขมิ้นกับปูน รับบทเป็น ทันพันธุ์ (วัยรุ่น) และมีผลงานละครต่อมาอีกเรื่อยๆจนกระทั่งสิ้นปี พ.ศ. 2566 ได้หมดสัญญากับทางช่อง 7 โดยละครเรื่องสุดท้ายที่ได้เล่นไว้ให้กับทางช่อง 7 คือเรื่อง สร้อยนาคี
ทอมกับเจอร์รี่ ตอน ช่วยเพื่อนหาพ่อ

ทอมกับเจอร์รี่ ตอน ช่วยเพื่อนหาพ่อ  เป็นภาพยนตร์อเมริกันแอนิเมชันแนวดนตรี ตลกของ"ทอมกับเจอร์รี่" ที่ออกฉายในปี ค.ศ. 1992 กำกับและอำนวยการสร้างโดย ฟิล โรมัน, เผยแพร่ในเยอรมนีโดยเทอร์เนอร์พิกเจอส์ และในสหรัฐอเมริกาโดยมิราแมกซ์ฟิล์มส์และไลฟ์เอนเตอร์เทนเมนต์ เป็นภาพยนตร์การ์ตูนเพียงเรื่องเดียวของมิราแมกซ์ที่เผยแพร่ผ่านทางไลฟ์ ก่อนจะถูกเดอะวอลต์ดิสนีย์ซื้อกิจการต่อใน ค.ศ. 1993 ถึง 2010 
"ทอมกับเจอร์รี่ ตอน ช่วยเพื่อนหาพ่อ" เป็นภาพยนตร์ขนาดยาวเรื่องแรกที่เข้าฉายในโรงภาพยนตร์โจเซฟ บาร์เบราเป็นผู้ร่วมก่อตั้งฮานา-บาร์เบราและผู้ร่วมสร้าง "ทอมกับเจอร์รี่" ร่วมกับหุ้นส่วนของเขา วิลเลียม ฮานา มาทำหน้าที่สร้างสรรค์
นอกจากนี้ ยังเป็นภาพยนตร์เรื่องสุดท้ายของดานา ฮิลล์ก่อนที่เธอจะเสียชีวิตในวันที่ 15 กรกฎาคม ค.ศ. 1996 ภาพยนตร์ออกฉายในสหรัฐอเมริกาเมื่อวันที่ 30 กรกฎาคม ค.ศ. 1993 หลังจากฉายรอบปฐมทัศน์เมื่อวันที่ 1 ตุลาคม ค.ศ. 1992 ที่เยอรมนี โดยทำรายได้รวมที่ 3.6 ล้านดอลลาร์สหรัฐ
เพลงประกอบภาพยนตร์.
อัลบั้มเพลงประกอบภาพยนตร์วางจำหน่ายโดยเอ็มซีเอเรคคอร์ด ในปี 1992 บรรเลงโดย เฮนรี แมนซินี.
จั๊กจั่น ดาวไพร

จั๊กจั่น ดาวไพร (22 พฤศจิกายน พ.ศ. 2512 – 14 มกราคม พ.ศ. 2568) มีชื่อจริงว่า บานเย็น มุกดาม่วง ชื่อเล่น เย็น (สกุลก่อนสมรส : ล่ามแขก) เกิดที่อำเภอหนองนาคำ จังหวัดขอนแก่น เป็นนักร้องและนักแสดงหมอลำหนึ่งในสี่สาวดาวรุ่งจากคณะเสียงอิสาน อดีตเคยเป็นหางเครื่องในวงมาก่อน ปัจจุบันเป็นนักแสดงมากความสามารถ รับบทบาทเป็นนางเอกร้าย หรือนางร้าย(ดาวร้าย) ของวงซึ่งมีชื่อเสียงโด่งดัง เป็นที่รักและชื่นชอบ น่าเคารพนับถือของแฟนหมอลำเสียงอิสาน
ประวัติ.
จั๊กจั่น ดาวไพร มีชื่อจริงว่า บานเย็น มุกดาม่วง (สกุลก่อนสมรส : ล่ามแขก) เกิดเมื่อวันที่ 22 พฤศจิกายน พ.ศ. 2512 ที่อำเภอภูเวียง จังหวัดขอนแก่น เป็นบุตรสาวคนที่ 4 ในจำนวนพี่น้อง 8 คน ของนายขัน ล่ามแขก และ นางหนู ล่ามแขก สำเร็จการศึกษาชั้นประถมศึกษาปีที่ 6 จากโรงเรียนบ้านหนองหญ้าป้อง ในปี พ.ศ. 2524
เมื่อปี พ.ศ. 2533 เริ่มเข้ามาทำงานในคณะหมอลำเสียงอิสาน จนได้เป็นหมอลำตัวโกงที่มีบทบาทมากมายและโด่งดัง เช่น วาสนา จาก วงเวียนชีวิต, จันทร์ศรี จาก ฮอยปานดำ เป็นต้น
จั๊กจั่น ดาวไพร ได้สมรสกับ ชาญณรงค์ มุกดาม่วง มือกลองของวงเสียงอิสาน มีบุตรด้วยกันทั้งหมด 1 คน ชื่อ ณัฐพงษ์ มุกดาม่วง ชื่อเล่นว่า คิ๊ก เป็นนักดนตรีตำแหน่งมือกลองเช่นเดียวกับบิดา
การเสียชีวิต.
เมื่อคืนวันที่ 6 มกราคม พ.ศ. 2568 จั๊กจั่น มีอาการกำเริบจากโรคประจำตัวหอบหืด ทำให้หมดสติ ทางครอบครัวได้นำตัวส่งโรงพยาบาลเอกอุดร แพทย์ช่วยชีวิตกว่า 17 นาทีจึงเป็นผลทำให้กลับมาหายใจได้เอง แล้วพักรักษาตัวต่อในห้องผู้ป่วยวิกฤต และนำตัวส่งต่อโรงพยาบาลศูนย์อุดรธานี และต่อมาช่วงเวลา 15 นาฬิกา 35 นาที ของวันที่ 14 มกราคม พ.ศ. 2568 จั๊กจั่น ดาวไพร เสียชีวิตอย่างสงบ ในวัย 55 ปีย่าง 56 ปี 
เมื่อวันที่ 15 มกราคม พ.ศ. 2568 มีพิธีรดน้ำศพ ณ บ้านเลขที่ 444 หมู่ที่ 17 บ้านหนองใส ตำบลหนองนาคำ อำเภอเมืองอุดรธานี จังหวัดอุดรธานี และมีพิธีฌาปนกิจศพเมื่อวันที่ 20 มกราคม พ.ศ. 2568 ณ เมรุชั่วคราว ภายในบ้านพัก
ผลงาน.
เมื่อปี พ.ศ. 2540 จั๊กจั่น ดาวไพรได้ออกอัลบั้มเพลงกับบริษัทท็อปไลน์ ไดมอนด์ ของนายห้างทวีชัย จริยะเอี่ยมอุดม ชื่ออัลบั้ม สี่สาวดาวรุ่ง ซึ่งเป็นการนำนางเอกประจำทีมงานเสียงอิสานทั้ง 4 คน ได้แก่จั๊กจั่น ดาวไพร, เรไร ดาวอิสาน, ปานดำ ค้ำคูน, แสงอรุณ บุญยู้ มารวมตัวกัน แนวเพลงจะเป็นเพลงร้องแก้ ลูกแพร - ไหมไทย อุไรพร จากผลงานการประพันธ์ของ ดอย อินทนนท์, สลา คุณวุฒิ และพงษ์ศักดิ์ จันทรุกขา อาทิ เพลงรักน้อยแน่หรือ(ร้องแก้ รักน้อยคนเดียว), จากชุมแพถึงชุมพลฯ(ร้องแก้ ชุมแพ ชุมพล ชุมพวง), พลาดรักจากสนามรบ(ร้องแก้ แพ้รบสนามรัก), หัวอกแม่ฮ้าง(ร้องแก้ แม่ฮ้างมหาเสน่ห์) 
ผลงานอัลบั้ม.
อัลบั้ม สี่สาวดาวรุ่ง (2540)
อัลบั้ม รวมดาวสาวเสียงอิสาน (2547)
อัลบั้ม รวมดาวสาวเสียงอิสาน ชุด 2 (2548)
อัลบั้ม ดาวทองเสียงอิสาน ชุด 1 (2549)
อัลบั้ม ดาวทองเสียงอิสาน ชุด 2 (2550)
อัลบั้ม สืนสานตำนานนก (2551)
อัลบั้ม ดาวทองเสียงอิสาน ชุด ดาวทองลองร็อค (2551)
อัลบั้ม ดาวทองเสียงอิสาน ชุด ดาวทองลำซิ่ง (2552)
อัลบั้ม ดาวทองเสียงอิสาน ชุด นางแมวยั่วสวาท (2553)
มิชชาเอล วิทมัน

มิชชาเอล วิทมัน (22 เมษายน ค.ศ. 1914 – 8 สิงหาคม ค.ศ. 1944) เป็นทหารชาวเยอรมันในหน่วยวัฟเฟิน-เอ็สเอ็ส เป็นผู้บัญชาการรถถังในช่วงระหว่างสงครามโลกครั้งที่สอง เขาได้ดำรงตำแหน่งในหน่วยเอสเอสคือ SS-"Hauptsturmführer" (ร้อยเอก) และได้รับเหรียญกล้าหาญกางเขนเหล็กระดับชั้นอัศวิน วิทมันได้เป็นที่รู้จักจากการซุ่มโจมตีของเขาด้วยกองกำลังจำนวนเล็กน้อยต่อกองพลยานหุ้มเกราะที่ 7 แห่งบริเตน ในช่วงระหว่างยุทธการที่วีแลร์-บอกาฌ ในวันที่ 13 มิถุนายน ค.ศ. 1944 ในขณะที่ได้บัญชาการอยู่ในรถถังไทเกอร์ 1 เขาได้ทำลายรถถังฝ่ายข้าศึกไปจำนวน 14 คันและยานลำเลียงพลจำนวน 15 คัน,พร้อมกับปืนต่อสู้รถถังจำนวน 2 กระบอก ภายในระยะเวลาสิบห้านาที ข่าวดังกล่าวได้ถูกนำมาหยิบยกและเผยแพร่โดยเครื่องมือโฆษณาชวนเชื่อของนาซีและได้เพิ่มความโดดเด่นของวิทมันในเยอรมนี
วิทมันได้กลายเป็นบุคคลที่ได้รับการยกย่องและเคารพหลังสงครามด้วยความสำเร็จของเขาในฐานะ "เสือรถถัง" (แพนเซอร์เอซ-panzer ace) (ผู้บัญชาการรถถังระดับสูง) เป็นส่วนหนึ่งของภาพลักษณ์ของวัฒนธรรมยอดนิยมในหน่วยวัฟเฟิน-เอ็สเอ็ส (waffen-SS in popular culture) นักประวัติศาสตร์มีความคิดเห็นผสมด้วยยุทธวิธีของเขาจากการรบ-บางคนก็ยกย่องจากการกระทำของเขาที่วีแลร์-บอกาฌ และบางคนก็มองว่าความสามารถของเขาไม่เพียงพอและการยกย่องสำหรับการสังหารรถถังของเขา
มิชชาเอล วิทมันได้เสียชีวิตในการปฏิบัติหน้าที่ เมื่อวันที่ 8 สิงหาคม ค.ศ. 1944 ในระหว่างที่เขาเคลื่อนพลไปทางทิศใต้ของเมืองก็อง (Caen) โดยการซุ้มโจมตีของกองพลน้อยยานเกราะที่ 33 ของกองทัพอังกฤษ โดยมีรถถัง Sherman Firefly 1 คัน และ Sherman คอยประกบข้าง 2 คัน
จากการออกมาเล่าเหตุการนั้นภายหลังที่ Tank Museum ของโจ เอ็คคินส์ (Joe Ekins) เขาคือพลปืนของ Firefly คนที่สังหารวิทมันและหน่วยของเขาในวันนั้น 
หน่วยของวิทมันประกอบด้วย Tiger 3 คัน พอผู้การของรถถัง Firefly เห็นหน่วยของเขาเคลื่อนที่เข้ามาในระยะ 800 หลา ผู้การได้สั่งให้โจยิงจัดการรถถังไทเกอร์ทั้งสามคัน โดยที่เขาไม่รู้เลยว่านั่นคือหน่วยของเสือรถถังของนาซีเยอรมัน เขาได้ยิงนัดแรกใส่ด้านข้างของคันหลังจนเกิดไฟลุกท้วม หลังจากนั้นคันที่สองเล็งปืนมาที่เขา ยิงเข้ามาที่ป้อมปืนจนทำให้ผู้การบาดเจ็บ โดยที่เชอร์แมนอีกสองคันทำได้เพียงสะกิดรถถังไทเกอร์เท่านั้นถ้าไม่เข้ามาในระยะ 300 หลา
พอยิงนัดที่สองใส่คันที่สอง ที่มีหมายเลข 007 ซึ่งเป็นหมายเลขรถถังของวิทมัน รถถังก็ระเบิดเป็นเสี่ยงๆ เขาไม่มันใจว่าโดนรางกระสุนหรืออะไร
คันที่สามที่อยู่หน้าขบวนเห็นเหตุการณ์ทั้งหมด เลยหันรถเพื่อที่จะเข้าที่กำบัง โจยิงนัดสุดท้ายเข้าไปจนเกิดไฟลุกท้วม เหตุการณ์นี้จบภายใน 12 นาที เขาทำลายรถถังเยอรมันไปถึง 3 คัน ภายหลังโจได้ถูกย้ายไปทำหน้าที่พลวิทยุจนจบสงครามและลาออกจากกองทัพไปใช้ชีวิตปกติ จนวันหนึ่งเขาได้เจอข่าวของเขาในหนังสือพิมเกี่ยวกับเหตุการนั้น เขาจึงตรงไปเล่าเหตุการนี้ให้ฟังใน Tank Museum ในปี 2000 
Joe Ekins เสียชีวิตอย่างสงบวันที่ 1 กุมภาพันธ์ 2012 ด้วยวัย 88 ปี
พ่อจ๋าอย่าร้องไห้

พ่อจ๋าอย่าร้องไห้ (จีน: 搭錯車; พินอิน: "Dā cuòchē") ภาพยนตร์ชีวิตสัญชาติไต้หวัน ออกฉายในปี ค.ศ. 1983 กำกับโดย หยู กันผิง นำแสดงโดย ซุน เหย่ว และ หลิว รุ่ยฉี 
เป็นเรื่องราวของคนเก็บขวดผู้เป็นใบ้ ที่พบเด็กทารกหญิงในกองขยะ เขาเก็บเด็กคนนั้นมาเลี้ยงดู และด้วยรักที่เหมือนพ่อแท้ ๆ ของเด็ก ทำให้เขาเลิกเหล้าได้ เมื่อเด็กผู้หญิงนั้นเติบโตขึ้น เธอประสบความสำเร็จจนกระทั่งเป็นนักร้องชื่อเสียงโด่งดัง แต่ทว่าทางต้นสังกัดให้ปกปิดประวัติไว้ เพราะไม่ต้องการให้สังคมรับรู้ว่าเธอคือเด็กกำพร้า ทำให้คนขายขวดยังต้องขายขวดต่อไป จนกระทั่งเธอเปิดคอนเสิร์ตใหญ่ขณะที่ผู้เป็นพ่อกำลังป่วยหนักใกล้เสียชีวิตโดยที่เธอไม่รู้ เมื่อเขาเสียชีวิต เธอแม้พยายามจะกลับมาดูใจแล้วแต่ก็ไม่ทัน
ด้วยเนื้อหาที่กินใจและวิพากษ์สังคม ทำให้ภาพยนตร์ประสบความสำเร็จอย่างมาก โดยเข้าฉายที่ไต้หวันถึง 8 ครั้ง และฮ่องกง 11 ครั้ง ชนะรางวัลม้าทองคำ 4 รางวัล โดยเฉพาะเพลงประกอบที่ชื่อ "酒矸倘賣無" ("Jiǔ gān tǎng mài wú") โด่งดังมาก กลายเป็นที่จดจำมาจนถึงปัจจุบัน มีการขับร้องใหม่และเรียบเรียงดนตรีใหม่อีกหลายครั้ง หรือการแปลงเนื้อเป็นภาษาไทย
ในปี ค.ศ. 2005 ได้มีการนำเนื้อเรื่องกลับมาสร้างใหม่เป็นซีรีส์โดยจีนแผ่นดินใหญ่ นำแสดงโดย หลี เสวียเจี้ยน และ หลี หลิน กำกับโดย เกา ซีซี (ในประเทศไทยออกอากาศทางไทยพีบีเอสในเดือนกุมภาพันธ์ ปี ค.ศ. 2008)
เตียวเจ

เตียวเจ (? — ค.ศ. 196) เป็นขุนพลรับใช้ภายใต้ ตั๋งโต๊ะ ระหว่างปลายสมัย ราชวงศ์ฮั่นตะวันออก ของจีน
ประวัติ.
เตียวเจมาจากอำเภอจู่ลี่ (祖厲縣) เมืองอู่เว่ย์ (武威郡) เขาเริ่มต้นอาชีพของเขาในฐานะผู้ใต้บังคับบัญชาของ งิวฮู บุตรเขยของ ตั๋งโต๊ะ ซึ่งควบคุมราชสำนักฮั่นและ พระเจ้าเหี้ยนเต้ ระหว่างปี ค.ศ. 189 ถึงปี ค.ศ. 192 ในปี ค.ศ. 192 งิวฮูสั่งให้เตียวเจเข้าร่วมกับ ลิฉุย และ กุยกี ในการนำกองกำลังโจมตีขุนพล จูฮี ที่อำเภอจงมู่ (中牟縣) และปล้นเมือง ตันหลิว (陳留) และ อิ๋งชวน (潁川)
หลังจากที่ตั๋งโต๊ะถูกลอบสังหารใน ฉางอัน ในปี ค.ศ. 192 ลิฉุย กุยกี เตียวเจ และ หวนเตียว ขอนิรโทษกรรมจาก อ้องอุ้น ที่เข้ารับตำแหน่งผู้นำคนใหม่ของราชสำนักแทนที่ตั๋งโต๊ะ อย่างไรก็ตาม อ้องอุ้นปฏิเสธและต้องการให้ประหารชีวิตทั้งหมด ตามคำแนะนำของ กาเซี่ยง ลิฉุย กุยกี เตียวเจ และหวนเตียว นำทัพเข้าโจมตี ฉางอัน และขับไล่ ลิโป้ ออกไปได้สำเร็จ และเข้าควบคุมราชสำนัก เตียวเจได้รับแต่งตั้งเป็น ขุนพลพิทักษ์ตะวันออก (鎮東將軍) และสั่งให้ไปประจำการที่กองทหารรักษาการณ์ที่ เมืองหงหนง (弘農郡) เขาได้รับพระราชทานบรรดาศักดิ์เป็น ผิงหยางโหว (平陽侯)
ในปี ค.ศ. 195 เมื่อเกิดความขัดแย้งภายในระหว่าง ลิฉุย กุยกี ในฉางอัน เตียวเจประสบความสำเร็จในการไกล่เกลี่ยความขัดแย้งและชักชวนให้ทั้งสองฝ่ายสร้างสันติภาพ เตียวเจยังแอบปล่อย พระเจ้าเหี้ยนเต้ ให้ออกจากฉางอันและเดินทางกลับไปยัง ลั่วหยาง เมืองหลวงเก่า พระเจ้าเหี้ยนเต้เลื่อนเตียวเจเป็น ขุนพลทหารม้าจู่โจม (驃騎將軍) อย่างไรก็ตาม เตียวเจภายหลังมีความขัดแย้งกับขุนพล เอียว หอง และ ตังสิน ที่กำลังพา พระเจ้าเหี้ยนเต้ กลับไปที่ลั่วหยาง ดังนั้นเขาจึงเป็นพันธมิตรกับลิฉุย กุยกีในการโจมตี เอียว หอง และ ตังสิน ในความพยายามที่จะจับ พระเจ้าเหี้ยนเต้ และนำพระองค์กลับไปที่ฉางอัน จักรพรรดิหลบหนีไปได้และหลบซ่อนอยู่ภายใต้การคุ้มครองของ เตียนเอี๋ยง
ซุนเต๋ง

ซุนเต๋ง (ค.ศ. 209 – พฤษภาคมหรือมิถุนายน ค.ศ. 241) มีชื่อในภาษาจีนกลางว่า ซุน เติง  ชื่อรอง จื่อเกา  เป็นเจ้าชายของรัฐง่อก๊กในยุคสามก๊กของจีน เป็นโอรสองค์โตของซุนกวนจักรพรรดิผู้ก่อตั้งง่อก๊ก ซุนเต๋งดำรงตำแหน่งรัชทายาทแห่งง่อก๊กตั้งแต่ ค.ศ. 229 จนกระทั่งสิ้นพระชนม์ในปี ค.ศ. 241
วัยเยาว์.
ซุนเต๋งเป็นบุตรชายคนโตของซุนกวน จักรพรรดิผู้ก่อตั้งรัฐง่อก๊ก ซุนเต๋งเกิดจากมารดาที่มีสถานะต่ำ และได้รับการเลี้ยงดูตั้งแต่เด็กโดยซีฮูหยิน ภรรยาคนที่ 2 ของซุนกวน
เมื่อโจผีจักรพรรดิแห่งรัฐวุยก๊กแต่งตั้งซุนกวนให้เป็นเงาอ๋อง (吳王 "อู๋หวาง") หรืออ๋องแห่งง่อในปี ค.ศ. 221 ซุนกวนตั้งให้ซุนเต๋งมีบรรดาศักดิ์ว่านฮู่โหว  มีศักดินาหนึ่งหมื่นครัวเรือน และตั้งมีตำแหน่งขุนพลราชองครักษ์ตะวันออก (東中郎將 "ตงจงหลางเจี้ยง") แต่ซุนเต๋งปฏิเสธตำแหน่งโดยอ้างว่าป่วย ในปีเดียวกันซุนเต๋งตั้งให้ซุนเต๋งเป็นรัชทายาท เมื่อโจผีมีรับสั่งให้ซุนกวนส่งตัวซุนเต๋งไปยังลกเอี๋ยงนครหลวงของวุยก๊กเพื่อไปเป็นตัวประกันความภักดีของซุนกวน แต่ซุนกวนปฏิเสธและประกาศตนเป็นอิสระ
พระประวัติและสิ้นพระชนม์.
มีบันทึกว่าซุนเต๋งเป็นผู้ทั้งฉลาดและมีคุณธรรม มีความสามารถทุกอย่างเช่นบุรุษผู้ยิ่งใหญ่ ซุนกวนทรงมอบหมายให้จูกัดเก๊ก ("จูเก่อ เค่อ"), กู้ ถาน , เตียวหิว ("จาง ซิว"), เฉิน เปี่ยว  และคนอื่น ๆ ให้ทำหน้าที่เป็นข้าราชบริพารขุนนางส่วนพระองค์ของรัชทายาท ซุนเต๋งทรงปฏิบัติต่อขุนนางของตนอย่างเมตตากรุณา ยกตัวอย่างเช่น ซุนเต๋งทรงอนุญาตให้คนอื่น ๆ นั่งบนรถคันเดียวกับพระองค์และนอนใกล้กับพระองค์ วังของรัชทายาทถือเป็นสถานที่ที่มีผู้มีความโดดเด่นเป็นจำนวนมากที่สุดแห่งหนึ่งของจีน
ซุนเต๋งแสดงความกตัญญูต่อทั้งบิดาและมารดาบุญธรรม แม้ว่าซีฮูหยินจากหย่าร้างจากซุนกวนในปี ค.ศ. 212 เมื่อซุนเต๋งอายุ 20 ปีได้เรียนตำราประวัติศาสตร์"ฮั่นชู"ตามคำสั่งของบิดา เมื่อซุนกวนสถาปนาตนเป็นจักรพรรดิในปี ค.ศ. 229 และย้ายนครหลวงจากบู๊เฉียง ("อู่ชาง"; อยู่ในนครเอ้อโจว มณฑลหูเป่ย์ในปัจจุบัน) ไปยังเกี๋ยนเงียบ ซุนเต๋งและเหล่าพระอนุชายังคงอยู่ที่บู๊เฉียง ซุนเต๋งทรงรับผิดชอบดูแลภาคตะวันตกของง่อก๊กโดยได้ความช่วยเหลือจากลกซุนและชื่อ อี๋ (是儀) จนกระทั่งซุน ลฺวี่  พระอนุชาสิ้นพระชนม์ในปี ค.ศ. 232 ซุนเต๋งจึงเสด็จไปหาพระบิดาที่เกี๋ยนเงียบและประทับอยู่ที่นั่นตั้งแต่นั้นมา
ในปี ค.ศ. 234 ซุนกวนทรงนำทัพด้วยพระองค์เองในการโจมตีครั้งใหญ่ที่หับป๋าเมืองชายแดนของวุยก๊ก พระองค์ให้ซุนเต๋งอยู่ที่นครหลวงด้านหลัง ในเวลานั้นซุนเต๋งได้ออกกฎหมายป้องกันอาชญากรรมซึ่งประสบความสำเร็จ แต่ซุนเต๋งไม่ได้สืบราชบัลลังก์ถัดจากพระบิดา เพราะซุนเต๋งทรงพระประชวรสิ้นพระชนม์เสียก่อนขณะพระชนมายุ 33 พรรษา (ตามการนับอายุแบบเอเชียตะวันออก) ก่อนที่ซุนเต๋งจะเสียพระชนม์ได้ทรงพระอักษรให้กำลังใจพระบิดาและแนะนำผู้มีความสามารถ พระศพของซุนเต๋งได้รับการฝังในบริเวณนครจฺวี้หรง มณฑลเจียงซูในปัจจุบัน ภายหลังย้ายไปยังสุสานเตียวเหลง ("เจี่ยงหลิง") ที่ภูเขาม่วงในมณฑลเจียงซู ซุนเต๋งได้รับสมัญญานามว่า " รัชทายาทเซฺวียน" ("เซฺวียนไท่จื่อ")
ชีวิตส่วนพระองค์.
ในปี ค.ศ. 225 ซุนกวนให้ซุนเต๋งสมรสกับโจวเฟย์บุตรสาวของจิวยี่ ซุนเต๋งยังมีพระสนมอีกคนที่มีตำแหน่ง"ชูเยฺวี่ยน" (淑媛) เป็นบุตรสาวของรุ่ย เสฺวียน (芮玄) ซุนเต๋งมีพระโอรส 3 พระองค์คือ ซุน ฝาน (孫璠), ซุน อิง (孫英) และซุน ซี (孫希) ไม่ทราบแน่ชัดว่ามารดาของพระโอรสเป็นใคร ทั้งซุน ฝานและซุน ซีสิ้นพระชนม์ตั้งแต่ยังทรงพระเยาว์ ซุน อิงจึงได้รับบรรดาศักดิ์เป็นอู๋โหว (吳侯) เมื่อทรงเจริญพระชันษาขึ้่น แต่ท้ายที่สุดซุน อิงถูกประหารชีวิตเพราะถูกกล่าวหาว่าทรงพยายามลอบสังหารซุนจุ๋น ผู้สำเร็จราชการแทนพระองค์ในรัชสมัยของซุนเหลียงจักรพรรดิง่อก๊กลำดับที่ 2
ซุนเกียว

ซุนเกียว (#เปลี่ยนทาง , ? — ค.ศ. 219) มีชื่อรองว่า ซู้หล่าง  เป็นขุนศึกแห่ง ง่อก๊ก ในช่วง ยุคสามก๊ก
ซุนเกียวเป็นบุตรชายคนที่ 3 ของ ซุนเจ้ง  น้องชายของ ซุนเกี๋ยน  ผู้ก่อตั้งง่อก๊กจึงมีศักดิ์เป็นพระภาติยะ (ลูกพี่ลูกน้อง) กับ พระเจ้าซุนกวน ปฐมจักรพรรดิแห่ง ราชวงศ์ง่อ 
เมื่อคราวที่ซุนกวนมีความประสงค์ที่จะยึดคืนเกงจิ๋ว  จาก จ๊กก๊ก พร้อมกับจับตัว กวนอู ใน ค.ศ. 219 ซุนกวนจึงได้มีคำสั่งให้ซุนเกียวเป็นแม่ทัพร่วมกับ ลิบอง แต่ซุนเกียวได้ปฏิเสธไปเนื่องจากเกรงว่าตัวเองกับลิบองจะขัดแย้งกันทำให้ลิบองได้เป็นแม่ทัพใหญ่แต่เพียงผู้เดียวแต่ซุนเกียวก็ยังคอยให้ความช่วยเหลือจนลิบองสามารถยึดเกงจิ๋วและจับตัวรวมถึงประหารกวนอูได้สำเร็จหลังจากนั้นซุนเกียวก็ถึงแก่กรรม
ทุทซิง

ทุทซิง  เป็นเทศบาลในอำเภอชตาร์นแบร์ค รัฐบาวาเรีย ประเทศเยอรมนี อยู่ห่างจากนครมิวนิกไปทางตะวันตกเฉียงใต้ราว 41 กิโลเมตร เมืองนี้ตั้งอยู่ติดกับทะเลสาบชตาร์นแบร์กทางทิศตะวันตก สามารถมองเห็นทัศนียภาพของเทือกเขาแอลป์ได้อย่างชัดเจน และจากการที่เป็นเมืองริมทะเลสาบนี้เอง ทำให้เมืองทุทซิงเป็นหนึ่งในเมืองที่ตั้งอยู่บนเส้นทางปั่นจักรยานรอบละเลสาบระยะทางราว 48 กิโลเมตร ซึ่งเป็นเส้นทางปั่นจักรยานที่นิยมในรัฐบาวาเรีย
เมืองทุทซิงยังเป็นที่ตั้งของ "วิลล่า กราฟ ชโตลแบร์ค" (Villa Graf Stolberg) พระตำหนักส่วนพระองค์ในพระบาทสมเด็จพระวชิรเกล้าเจ้าอยู่หัว วิลล่ากราฟชโตลแบร์คเป็นคฤหาสน์ที่สร้างใน 1926-1928 ด้วยสถาปัตยกรรมฟื้นฟูคลาสสิก ตั้งอยู่ติดกับทะเลสาบชตาร์นแบร์ค
ซุนจุ๋น

ซุนจุ๋น (ค.ศ. 219 – 19 ตุลาคม ค.ศ. 256) มีชื่อในภาษาจีนกลางว่า ซุน จฺวิ้น  ชื่อรอง จื๋อ-ยฺเหวี่ยน  เป็นขุนพลและผู้สำเร็จราชการแผ่นดินแทนพระองค์ของรัฐง่อก๊กในยุคสามก๊กของจีนในรัชสมัยของซุนเหลียงจักรพรรดิแห่งง่อก๊กลำดับที่ 2
ประวัติ.
ซุนจุ๋นเป็นเหลนชายของซุนเจ้งอาของซุนกวนจักรพรรดิผู้ก่อตั้งรัฐง่อก๊ก บิดาของซุนจุ๋นคือซุนหยง (孫恭 "ซุน กง") ปู่ของซุนจุ๋นคือซุน เก่า (孫暠) ในช่วงปลายรัชสมัยของซุนกวน ซุนจุ๋นขึ้นมาเป็นผู้ช่วยส่วนพระองค์ที่เป็นที่ไว้วางพระทัยของซุนกวน กล่าวกันว่าซุนจุ๋นได้ร่วมกับกิมก๋งจู๋พระธิดาของซุนกวนในการใส่ร้ายรัชทายาทซุนโฮ ทำให้ซุนโฮถูกปลดจากตำแหน่งรัชทายาทในปี ค.ศ. 250 ซุนกวนทรงแต่งตั้งซุนเหลียงพระโอรสองค์สุดท้องเป็นรัชทายาทแทนตามคำทูลเสนอของซุนจุ๋นและกิมก๋งจู๋ และยังทรงตั้งจูกัดเก๊กเป็นผู้สำเร็จราชการแทนพระองค์ให้ซุนเหลียงในปี ค.ศ. 251 ตามคำแนะนำของซุนจุ๋น หลังซุนกวนสวรรคตในปี ค.ศ. 252 ซุนจุ๋นได้กลายมาเป็นผู้ช่วยคนสำคัญของจูกัดเก๊ก
ในปี ค.ศ. 253 หลังจากจูกัดเก๊กพ่ายแพ้ครั้งใหญ่ในการรบกับวุยก๊กที่เป็นรัฐอริของง่อก๊ก จูกัดเก๊กไม่ยอมรับความผิดพลาดของตนแต่กลับพยายามกำจัดผู้เห็นต่างต่างหมด ซุนจุ๋นจึงลอบสังหารจูกัดเก๊กและขึ้นเป็นผู้สำเร็จราชการแทนพระองค์แทนจูกัดเก๊ก เบื้องต้นมีการคาดหวังกันว่าซุนจุ๋นจะจัดสรรอำนาจให้กับขุนนางคนสำคัญคนอื่น ๆ แต่ซุนจุ๋นกลับรวมอำนาจไว้ที่ตนแต่เพียงผู้เดียว ในช่วงที่ซุนจุ๋นเป็นผู้สำเร็จราชการแทนพระองค์ไม่ปรากฏว่ามีผลงานใด ๆ และมีเพียงเรื่องการลงโทษคนอื่น ๆ อย่างรุนแรงเท่านั้น เป็นผลทำให้มีการคบคิดกันจะทำร้ายซุนจุ๋นหลายครั้งตลอดช่วงเวลาที่ซุนจุ๋นเป็นผู้สำเร็จราชการแทนพระองค์ เช่นครั้งหนึ่งในปี ค.ศ. 254 นำโดยซุนอิง (孫英) ผู้เป็นอู๋โหว (吳侯) และเป็นโอรสของซุนเต๋งโอรสองค์โตของซุนกวน และอีกครั้งหนึ่งในปี ค.ศ. 255 ซึ่งกิมก๋งจู๋ (ซึ่งเป็นผู้ที่ซุนจุ๋นลอบมีความสัมพันธ์ด้วย) กล่าวหาซุน หลู่-ยฺวี่ (孫魯育) ซึ่งเป็นพระขนิษฐาของพระองค์เองว่าเป็นผู้นำในการก่อการ ซุนจุ๋นจึงสั่งให้นำตัวซุน หลู่-ยฺวี่ไปสำเร็จโทษ 
ในปี ค.ศ. 256 ซุนจุ๋นฟังคำแนะของบุนขิมขุนพลวุยก๊กที่สวามิภักดิ์เข้าด้วยง่อก๊กหลังการก่อกบฏที่ทำร่วมกับบู๊ขิวเขียมล้มเหลว ซุนจุ๋นจึงคิดการจะเปิดการโจมตีวุยก๊ํกครั้งใหญ่ แต่ขณะที่ซุนจุ๋นกำลังจะดำเนินการก็ล้มป่วยหนัก ซุนจุ๋นจึงโอนอำนาจให้กับซุนหลิมที่เป็นลูกพี่ลูกน้อง จากนั้นซุนจุ๋นก็เสียชีวิต ซุนหลิมสืบทอดตำแหน่งผู้สำเร็จราชการแทนพระองค์ 
ในปี ค.ศ. 258 หลังซุนหลิมปลดจักรพรรดิซุนเหลียงและตั้งซุนฮิวขึ้นเป็นจักรพรรดิแทน ซุนหลิมกลับถูกจับกุมมาประหารชีวิตด้วยรับสั่งของจักรพรรดิซุนฮิว โลงศพของซุนจุ๋นถูกแยกส่วนและลดขนาดลงแสดงถึงการไม่ยอมรับของจักรพรรดิซุนฮิว ทั้งซุนจุ๋นและซุนหลิมถูกถอดออกจากการเป็นเชื้อพระวงศ์และได้รับการตั้งชื่อใหม่เป็นกู้ จฺวิ้น (故峻) และกู้ เชิน (故綝) ตามลำดับ
รูด็อล์ฟ ชไตเนอร์

รูด็อล์ฟ โยเซ็ฟ โลเร็นทซ์ ชไตเนอร์  เป็นนักปรัชญา นักปฏิรูปสังคม และสถาปนิกชาวออสเตรีย เขามีชื่อเสียงขึ้นมาในปลายคริสต์ศตวรรษที่ 19 จากการวิจารณ์แนวคิดและตีพิมพ์ผลงานด้านปรัชญาต่าง ๆ ผลงานชิ้นเด่นคือหนังสือ "The Philosophy of Freedom" เขากลายเป็นผู้ก่อตั้งองค์กรลับด้านเจตนิยมซึ่งต่อมาคือมนุษยปรัชญา แนวคิดขององค์กรนี้ได้รับอิทธิพลมาจากเทวปรัชญาและอุดมคติเยอรมัน
หฤษฎ์ ชีวการุณ

หฤษฎ์ ชีวการุณ เกิด 8 มีนาคม พ.ศ. 2540 ชื่อเล่น ซิง เป็นนักแสดงชาวไทย เข้าสู่วงการบันเทิงโดยการแคสติงละครซีรีส์เรื่อง เลิฟซิคเดอะซีรีส์ รักวุ่น วัยรุ่นแสบในปี 2557 หฤษฎ์มีผลงานที่เป็นที่รู้จักจากละครซีรีส์ เลิฟซิคเดอะซีรีส์ รักวุ่น วัยรุ่นแสบ ซึ่งจากบทบาท "เป้อ หรือ เปเปอร์" ทำให้หฤษฎ์เป็นที่รู้จักในฐานะนักแสดงวัยรุ่นชาย และได้ร่วมทำยูทูปกับ ไวท์ ณวัชร์ และ ม่อน ธนัชชัย โดยใช้ชื่อช่องว่า Baddy 3 friends กับรายการที่ชื่อว่า แตกสาม และยังมีคู่จิ้น "แจน พลอยชมพู" มีผลงานคู่กันครั้งแรกในเรื่อง Cherry Magic 30 ยังซิง 
ประวัติ.
หฤษฎ์เกิดที่กรุงเทพมหานคร จบการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย ในวัยเด็ก หฤษฎ์ได้สร้างชื่อเสียงให้แก่โรงเรียน ในฐานะมือกีตาร์ของ วงไม้เท้าอาม่า และ วงเซอร์ติส แบนด์ ผลงานประกวดที่ผ่านมา ซึ่งหฤษฎ์สามารถคว้าเหรียญทองได้ ได้แก่ Siam Kolkarn Family Popular Music The 1st Concert 2012 และรางวัลที่ 2 จากการประกวด Jaturamitr Music Contest ครั้งที่ 1
ปัจจุบันจบการศึกษาแล้วจาก ภาควิชาวิทยุกระจายเสียงและวิทยุโทรทัศน์ คณะนิเทศศาสตร์ มหาวิทยาลัยกรุงเทพ
ผลงาน.
พิธีกร.
พิธีกร
ธงแสดงสัญชาติกองทัพแอฟริกาใต้

ธงแสดงสัญชาติกองทัพแอฟริกาใต้ เป็นธงทหารที่ใช้ในส่วนราชการของกองทัพแอฟริกาใต้ มีลักษณะเป็นธงพื้นสีเขียวมีรูปธงชาติแอฟริกาใต้อยู่ที่มุมธงด้านคันธง ที่ด้านปลายธงมีภาพตราราชการของกองทัพแห่งชาติ
ประวัติ.
ตั้งแต่ ค.ศ. 1951, ภายหลังการจัดระเบียบใหม่และเปลี่ยนชื่อเป็นกองกำลังป้องกันแอฟริกาใต้ พร้อมกับธงแสดงสัญชาติของแต่ละเหล่าทัพ ในส่วนของกองกำลังป้องกันนั้น ยังไม่มีธงประจำหน่วยเป็นของตน. เมื่อวันที่ 21 มีนาคม ค.ศ. 1981, เสนาธิการกองกำลังป้องกันแอฟริกาใต้ ได้ประกาศรับรองแบบธง' สำหรับหน่วยที่ยังไม่มีธงประจำหน่วย. ซึ่งมีรายละเอียดแบบธงดังนี้ ""ธงพื้นสีเขียว อัตราส่วน 2:3 มุมธงด้านคันธงมีรูปธงชาติสหภาพแอฟริกาใต้ "ส้ม, ขาว, น้ำเงิน", ขอบสีขาว; ด้านปลายธงมีภาพตราราชการของกองกำลังป้องกันแอฟริกาใต้; สมอเรือสีน้ำเงินเข้มประกอบปีกนกสีฟ้า และ ดาบไขว้สีแสด บนฐานของปราสาทกูดโฮปพื้นสีขาวขอบในสีเขียว และ ขอบนอกสีทอง".
ค.ศ. 1994 ภายหลังสิ้นสุดการถือผิว และ เนลสัน แมนเดลาได้รับเลือกตั้งให้เป็นประธานาธิบดีแอฟริกาใต้ กองทัพแอฟริกาใต้ได้จัดส่วนราชการโดยผนวกกองกำลังติดอาวุธของพรรคสมัชชาแห่งชาติแอฟริกา Umkhonto we Sizwe, the Pan Africanist Congress กองทัพปลดปล่อยประชาชนอซาเนีย และ หน่วยป้องกันตนเองของพรรคเสรีภาพอินคาตา ยกสถานะเป็นกองทัพแห่งชาติ เมื่อวันที่ 27 เมษายน ค.ศ. 1994. พร้อมกับการแก้ไขธงแสดงสัญชาติ โดยการเปลี่ยนธงชาติที่มุมบนคันธงจากธงชาติสมัยสหภาพ "ส้ม, ขาว, น้ำเงิน" เป็นธงชาติแบบที่ใช้อยู่ในปัจจุบันนี้. ธงแสดงสัญชาติกองทัพสมัยสหภาพใช้มาจนถึง เดือนกรกฎาคมในปีเดียวกัน พร้อมกับประกาศใช้ธงแสดงสัญชาติผืนใหม่ มีการใช้อย่างเป็นทางการครั้งแรกในพิธีสวนสนามที่เมือง โพโลเควน (ปีเตอร์สเบิร์ก) วันที่ 11 พฤศจิกายน ค.ศ. 1994.
ค.ศ. 2003 ได้มีการแก้ไขแบบธง โดยเปลี่ยนตราราชการแบบเก่าสมัยสหภาพ เป็นแบบตราใหม่มีลักษณะเป็นรูปหอกสีเหลืองสี่เล่ม ใบหอกแต่ละเล่มจะเป็นสีประจำเหล่าทัพของตนรองรับด้วยงาช้างสองเล่ม ประกอบดาบไขว้ บนโล่เก้าแฉกสีเขียวขอบนอกสีทอง
จงฮิว

จงฮิว (ค.ศ. 151 — ค.ศ. 230) มีชื่อรองว่า ยฺเหวียนฉาง (元常) เป็นขุนนางในสมัย ราชวงศ์ฮั่นตะวันออก ซึ่งได้รับแต่งตั้งให้เป็น ราชครูแห่งวุยก๊ก ในช่วง ยุคสามก๊ก 
จงฮิวเกิดเมื่อ ค.ศ. 151 ที่ตำบลฉางเส้อ เมืองอิ๋งชวน มณฑลเหอหนานเมื่อ พระเจ้าโจผี ปฐมจักรพรรดิแห่งวุยก๊กเสด็จสวรรคตใน ค.ศ. 226 พระราชโอรสคือ พระเจ้าโจยอย ขึ้นสืบราชบัลลังก์ต่อมาและได้แต่งตั้งจงฮิวเป็นราชครูแห่งวุยก๊ก
จงฮิวมีบุตรชาย 2 คนที่สำคัญคือ จงโฮย บุตรชายคนเล็กซึ่งได้เป็นแม่ทัพใหญ่ในการนำกองทัพวุยก๊กบุกไปพิชิตจ๊กก๊กเมื่อ ค.ศ. 263
จงฮิวถึงแก่กรรมด้วยโรคชราเมื่อ ค.ศ. 230 ในปีที่ 4 แห่งรัชสมัยพระเจ้าโจยอยขณะอายุได้ 79 ปี
เจ้าหญิงมาร์ครีตแห่งเนเธอร์แลนด์

เจ้าหญิงมาร์ครีตแห่งเนเธอร์แลนด์  เป็นพระมาตุจฉาของพระราชโอรสทั้ง 3 ในสมเด็จพระราชินีนาถเบียทริกซ์ คือสมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระประมุขพระองค์ปัจจุบันแห่งราชอาณาจักรเนเธอร์แลนด์ เจ้าชายฟริโซแห่งออเรนจ์-นัสเซา เจ้าชายคอนสตันตินแห่งเนเธอร์แลนด์ โดยเป็นพระราชธิดาพระองค์ที่ 3 ในสมเด็จพระราชินีนาถยูเลียนาแห่งเนเธอร์แลนด์ กับเจ้าชายแบร์นฮาร์ทแห่งลิพเพอ-บีสเทอร์เฟ็ลท์ มีพระเชษฐภคินี 2 พระองค์คือ สมเด็จพระราชินีนาถเบียทริกซ์แห่งเนเธอร์แลนด์ และเจ้าหญิงไอรีนแห่งเนเธอร์แลนด์มีพระขนิษฐา 1 พระองค์คือ เจ้าหญิงคริสตีนาแห่งเนเธอร์แลนด์
พระเชษฐภคินี พระขนิษฐา.
เจ้าหญิงคริสตีนาทรงมีพระเชษฐภคินีจำนวน 2 พระองค์และพระขนิษฐา 1 พระองค์ ดังนี้
พระกรณียากิจ.
เจ้าหญิงมาร์ครีต ทรงปฏิบัติพระกรณียากิจในด้านต่างๆ ดังนี้
เจ้าหญิงคริสตีนาแห่งเนเธอร์แลนด์

เจ้าหญิงคริสตีนาแห่งเนเธอร์แลนด์  เป็นหนึ่งในพระราชธิดาทั้ง 4 พระองค์ โดยเป็นพระราชธิดาพระองค์เล็กของสมเด็จพระราชินีนาถยูเลียนาแห่งเนเธอร์แลนด์ กับเจ้าชายแบร์นฮาร์ทแห่งลิพเพอ-บีสเทอร์เฟ็ลท์ ยังเป็นพระมาตุจฉาในพระราชโอรสทั้ง 3 ของสมเด็จพระราชินีนาถเบียทริกซ์ คือ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ เจ้าชายฟริโซแห่งออเรนจ์-นัสเซา เจ้าชายคอนสตันตินแห่งเนเธอร์แลนด์
พระประวัติ.
เจ้าหญิงครีสตินาประสูติเมื่อวันที่ 18 กุมภาพันธ์ พ.ศ. 2490 เป็นพระราชธิดาพระองค์เล็กใน สมเด็จพระราชินีนาถยูเลียนาแห่งเนเธอร์แลนด์ และ เจ้าชายแบร์นฮาร์ทแห่งลิพเพอ-บีสเทอร์เฟ็ลท์ พระองค์ได้รับการบัพติศมาเมื่อวันที่ 9 ตุลาคม ปีเดียวกัน โดยทรงมีพระบิดามารดาทูลหัวดังนี้
ในระหว่างที่พระราชมารดาทรงพระครรภ์พระองค์นั้น พระราชมารดาได้ประชวรด้วยโรคหัดเยอรมัน ทำให้พระองค์ประสูติมาด้วยพระเนตรเกือบบอด แต่ต่อมาความก้าวหน้าของแพทย์ที่มีประสิทธิภาพ พระองค์ได้เข้ารับการรักษาจนพระเนตรสามารถกลับมาใช้งานได้ แต่คณะแพทย์ได้ถวายคำแนะนำให้พระองค์ต้องทรงฉลองพระเนตร (แว่นตา) ที่คณะแพทย์จัดทำถวาย และต้องเสวยพระกระยาหารที่มีประโยชน์สม่ำเสมอ ซึ่งต่อมาพระองค์สามารถเข้าศึกษาได้ตามปกติ
พระกรณียากิจของพระองต์นั้น เน้นไปทางบทเพลง และทรงอุปถัมภ์องค์กรเกี่ยวกับเพลงแห่งเนเธอร์แลนด์ ซึ่งทรงร้องเพลงโดยพระสุรเสียงบันทึกกในแผ่นซีดี วีซีดี เพื่อแจกจ่ายและเข้าองค์กรการกุศล ในงานพระบรมศพของพระราชมารดาและพระราชบิดานั้น พระองค์ก็ทรงร้องเพลงด้วยพระองค์เอง ต่อมาในอีก 3 เดือนหลังจากการสวรรคตของ สมเด็จพระราชินีนาถยูเลียนาแห่งเนเธอร์แลนด์ พระราชมารดานั้น พระองค์ได้จัดคอนเสิร์ต เพื่อรำลึกถึงพระราชมารดา
พระเชษฐภคินี.
เจ้าหญิงคริสตีนาทรงมีพระเชษฐภคินีจำนวน 3 พระองค์ดังนี้
เสกสมรส.
พระองค์เสกสมรสและหย่ากับฮอร์เฮ กิเยร์โม มีพระบุตร 3 คน ดังนี้
พระบุตรของพระองค์มิได้รับการสถาปนาเป็น "เจ้า" ดังเช่นพระบุตรในเจ้าหญิงมาร์ครีตแห่งเนเธอร์แลนด์ พระเชษฐภคินี และไม่ได้เป็นสมาชิกพระราชวงศ์ดัตช์ แต่สามารถพำนักในพระราชวังหลวงได้ และมีสิทธิในการได้รับเงินจากพระราชวังตามสิทธิในฐานะสมาชิกราชวงศ์ออเรนจ์-นัสเซา
สิ้นพระชนม์.
สำนักพระราชวังแห่งเนเธอร์แลนด์ ได้ประกาศอย่างเป็นทางการว่า เจ้าหญิงคริสตินา สิ้นพระชนม์ด้วยพระอาการมะเร็งทางพระอัฐิ (มะเร็งกระดูก) ในช่วงเช้าวันศุกร์ของวันที่ 16 สิงหาคม 2562 สิริพระชันษา 72 ปี ณ พระราชวังนอร์ดไอน์เดอ กรุงเฮก พระองค์ยังเป็นพระราชธิดาพระองค์แรกของสมเด็จพระบรมราชชนนีนาถและพระราชบิดาที่สิ้นพระชนม์
สนธิสัญญาอังกฤษ–สยาม พ.ศ. 2452

สนธิสัญญาอังกฤษ–สยาม พ.ศ. 2452  หรือ สัญญากรุงเทพฯ  เป็นสนธิสัญญาระหว่างสหราชอาณาจักรบริเตนใหญ่และไอร์แลนด์กับสยาม ซึ่งได้มีการลงนามสนธิสัญญาฉบับนี้ที่กรุงเทพมหานครเมื่อวันที่ 10 มีนาคม พ.ศ. 2452 และรัฐสภาแห่งสหราชอาณาจักรได้ให้สัตยาบันเมื่อวันที่ 9 กรกฎาคม พ.ศ. 2452 สนธิสัญญาฉบับนี้มีทั้งสิ้น 8 ข้อโดยมีสาระสำคัญคือ:
สนธิสัญญาฉบับนี้เกิดขึ้นจากการที่ ที่ปรึกษาชาวอเมริกันของรัฐบาลสยาม ได้ทูลถวายความเห็นต่อรัชกาลที่ 5 เมื่อเสด็จกลับจากการประพาสยุโรปในปี พ.ศ. 2450 ว่ารัฐบาลสยามไม่สามารถไว้ใจสุลต่านเมืองเหล่านี้ได้ และวันใดก็วันหนึ่งไม่ช้าหรือเร็ว อังกฤษจะต้องหาทางเอาดินแดนส่วนนี้ไปได้แน่ หากปล่อยไว้สยามอาจเสียดินแดนเหล่านี้โดยไม่ได้รับอะไรตอบแทนเลย 
แม้สยามจะต้องสูญเสียดินแดนกว่า 38,000 ตารางกิโลเมตร แต่พระบาทสมเด็จพระจุลจอมเกล้าเจ้าอยู่หัวได้เคยมีพระราชดำริต่อดินแดนส่วนนี้ว่า "เราไม่มีผลประโยชน์เป็นพิเศษแต่อย่างใดในบรรดาหัวเมืองเหล่านี้…หากเราต้องสูญเสียหัวเมืองเหล่านี้ให้แก่อังกฤษ เราจะขาดแต่เพียงดอกไม้เงินดอกไม้ทอง นอกเหนือไปจากเครื่องราชบรรณาการนี้แล้ว ก็ไม่มีการสูญเสียทางด้านวัตถุอื่นใดอีก..." อย่างไรก็ตาม สนธิสัญญาฉบับนี้ทำให้สุลต่านไทรบุรีโกรธเคืองมาก โดยตรัสว่า "ประเทศของฉัน ประชาชนของฉัน ถูกขายไปเหมือนกับการขายลูกวัว ฉันให้อภัยคนซื้อซึ่งไม่มีพันธะกับฉันได้ แต่ฉันให้อภัยคนขายไม่ได้"
รัฐบาลสยามไม่มีท่าทีที่แสดงความลังเลหรือต้องการเมืองประเทศราชเหล่านี้ไว้ โดยพิจารณาตามเอกสารประชุมเสนาบดีรัชกาลที่ 5 เกี่ยวกับเรื่องเขตแดนในแหลมมลายูก่อน ลงนามสนธิสัญญากับอังกฤษปี พ.ศ. 2452 “...ในเวลานี้เรายังมีของที่มีราคาอยู่ จึงควรถือเอาราคาอันนี้แลกเปลี่ยนกับสิ่งอื่น...” ตามความหมายของข้อความดังกล่าว คือ การใช้หัวเมืองมลายูเหล่านี้เป็นสิ่งแลกเปลี่ยนผลประโยชน์ที่จะได้รับจากอังกฤษ บ่งชี้ได้ว่ารัฐบาลสยามพร้อมที่จะผลักเอาพันธะของเมืองเหล่านี้ในระบบการปกครองแบบจารีตออกไป เพราะเหตุผลจากข้อความข้างต้นที่ได้ยกมาสื่อความถึงสยามจะไม่ได้ประโยชน์จากเมืองเหล่านี้ และไม่สามารถเข้าไปมีบทบาทในการพัฒนาประเทศราชได้อย่างเต็มกำลังสามารถ รวมถึงในอนาคตหัวเมืองมลายูจะเป็นอุปสรรคต่อการพัฒนาประเทศของสยาม เนื่องจากพื้นที่หัวเมืองมลายูโดยเฉพาะเมืองกลันตัน และตรังกานู ในประวัติศาสตร์ของสยามเมืองเหล่านี้ห่างไกลจากการรับรู้และเป็นหัวเมืองประเทศราชอย่างแท้จริง เหตุการณ์ยกเมืองไทรบุรีให้แก่อังกฤษ มีการอัญเชิญจดหมายพระเจ้าน้องยาเธอ กรมหลวงดำรงราชานุภาพในฐานะรัฐบาลสยาม แสดงความขอบใจในความภักดีของสุลต่านที่มีต่อพระมหากษัตริย์สยามตั้งแต่อดีตเรื่อยมา
หลังจากลงนามในสนธิสัญญาสยามกับอังกฤษปี พ.ศ. 2452 ผลตอบแทนที่สยามได้รับประโยชน์แบ่งได้เป็น 2 ส่วน คือ 1. ส่วนกฎหมาย เช่น การยกเลิกสิทธิสภาพนอกอาณาเขต รวมถึงยกเลิกสนธิสัญญาลับปี พ.ศ. 2440 ซึ่งสยามลงนามกับอังกฤษมีใจความ ห้ามสยามโอนหรือให้สิทธิพิเศษแก่ชาติอื่นในการพื้นที่ตั้งแต่เมืองบางตะพานลงมา เว้นแต่จะได้รับอนุญาตจากอังกฤษ 2. ส่วนความช่วยเหลือ ได้แก่ การสร้างเส้นทางรถไฟสายใต้ โดยความช่วยเหลือทางด้านการเงิน อังกฤษให้สยามกู้เงินโดยคิดดอกเบี้ยร้อยละสี่ รวมถึงความช่วยเหลือทางด้านทรัพยาการบุคคล เช่น วิศวกร นายช่าง รวมทั้งการให้ยืมข้าราชการจากอาณานิคมมาทำงานในหน่วยงานของรัฐบาลสยาม ฯลฯ
บิกโฟร์ (บริษัทตรวจสอบบัญชี)

บิกโฟร์  คือเครือข่ายบริษัทให้บริการด้านวิชาชีพที่ใหญ่ที่สุดสี่แห่งของโลก ประกอบธุรกิจด้านการตรวจสอบบัญชี บริการให้ความเชื่อมั่น ภาษีอากร การบริหารจัดการ ที่ปรึกษาทางธุรกิจ คณิตศาสตร์ประกันภัย บริการด้านการเงิน และบริการด้านกฎหมาย ซึ่งกลุ่มบริษัททั้งสี่แห่งนี้เป็นผู้ให้บริการตรวจสอบบัญชีแก่บริษัทมหาชนจำกัด (บริษัทจดทะเบียนในตลาดหลักทรัพย์) และบริษัทจำกัดจำนวนมากมาย และมีรายงานว่าเป็นผู้ให้บริการตรวจสอบบัญชีกว่าร้อยละ 99 ของบริษัทที่อยู่ในดัชนีฟุตซี 100 (FTSE 100) และร้อยละ 96 ของบริษัทที่อยู่ในดัชนีฟุตซี 250 (FTSE 250) อันเป็นดัชนีที่รวบรวมบริษัทมหาชนจำกัดขนาดกลางชั้นนำ
ข้อมูลที่เผยแพร่แก่สาธารณชนล่าสุดของบิกโฟร์มีดังต่อไปนี้
ในอดีตกลุ่มบริษัทเหล่านี้เป็นที่รู้จักกันในนาม "บิกเอกท์" (Big Eight) ก่อนจะลดลำดับลงมาเป็น "บิกซิกซ์" (Big Six) และ "บิกไฟว์" (Big Five) จากการควบรวมกิจการตามลำดับ ต่อมาในปี ค.ศ. 2002 กลุ่มบิกไฟว์ก็ถูกลดลำดับลงมาเหลือเป็นบิกโฟร์ภายหลังการล่มสลายของอาเธอร์แอนเดอร์เซิน (Arthur Andersen) จากการที่บริษัทเข้าไปมีส่วนพัวพันในเรื่องอื้อฉาวเอ็นรอน
ตัวอย่างเครือข่ายบริษัทให้บริการด้านวิชาชีพรายใหญ่แห่งอื่น ๆ ได้แก่ บีดีโอ, อาร์เอสเอ็ม, มาซาร์ส, แกรนต์ ธอร์นตัน, โครว์ ฮอร์วาร์ท, เอชแอลบี และคลิฟตัน ลาร์สัน อัลเลน เป็นต้น
โครงสร้างทางกฎหมาย.
บริษัทบิกโฟร์ทั้งสี่แห่งล้วนแล้วแต่มีสถานะเป็นเครือข่ายบริษัทให้บริการด้านวิชาชีพ ไม่มีบริษัทใดที่มีสถานะเป็นบริษัทเดี่ยว เป็นเครือข่ายของบริษัทหลากหลายแห่งที่บริหารงานและมีเจ้าของแยกเป็นอิสระจากกัน แต่ตกลงกับบริษัทสมาชิกแห่งอื่น ๆ ในเครือข่ายในการใช้ชื่อบริษัท เครื่องหมายการค้า และมาตรฐานด้านคุณภาพร่วมกัน ซึ่งในแต่ละเครือข่ายได้มีการจัดตั้งนิติบุคคลขึ้นมาประสานงานกิจกรรมระหว่างบริษัทสมาชิกโดยเฉพาะ เช่นในกรณีของเคพีเอ็มจีที่ได้จัดตั้งนิติบุคคลกลางสำหรับการประสานงานในประเทศสวิตเซอร์แลนด์ ส่วนเครือข่ายบริษัทบิกโฟร์อีกสามแห่งที่เหลือล้วนแล้วแต่จัดตั้งนิติบุคคลดังกล่าวในสหราชอาณาจักร มีสถานะเป็นบริษัทจำกัดตามกฎหมายสหราชอาณาจักร โดยนิติบุคคลเหล่านี้ไม่ได้ดำเนินงานเพื่อให้บริการด้านวิชาชีพแก่บุคคลภายนอก และไม่มีอำนาจควบคุมบริษัทสมาชิกของตนแต่อย่างใด เป็นการบริหารงานในลักษณะเดียวกับเครือข่ายบริษัทที่พบเห็นได้ทั่วไปในวิชาชีพด้านกฎหมาย
ในหลาย ๆ กรณี บริษัทสมาชิกแต่ละแห่งจะดำเนินงานในประเทศใดประเทศหนึ่งเท่านั้น และจะจัดโครงสร้างให้สอดรับกับสภาพกฏเกณฑ์หรือกฎหมายของประเทศนั้น ๆ แต่อาจมีกรณีเฉพาะบ้างในบางประเทศ เช่น ในปี ค.ศ. 2007 เคพีเอ็มจีได้รวมบริษัทสมาชิก 4 แห่งเข้าเป็นบริษัทเดียวกัน เป็นต้น
ในกรณีของอีวาย บริษัทได้รวมนิติบุคคลทางกฎหมายแต่ละแห่งเข้าเป็นหน่วยบริหารจัดการ 3 กลุ่ม จากหน่วยการดำเนินงานตามภูมิศาสตร์ 4 กลุ่ม คือ กลุ่มอเมริกา กลุ่มเอเมีย (EMEIA; ยุโรป ตะวันออกกลาง อินเดีย และแอฟริกา) และกลุ่มเอเชียแปซิฟิก ซึ่งหน่วยบริหารจัดการเหล่านี้ดำเนินงานโดยบริษัทท้องถิ่นของภูมิภาคแต่ละแห่ง แต่ไม่ได้เป็นผู้ให้บริการด้านวิชาชีพโดยตรง และไม่ได้เป็นเจ้าของในบริษัทสมาชิกท้องถิ่นของเครือข่ายแต่อย่างใด
มารีนา คาปูโร

มารีนา สตานิสลาวอฟนา คาปูโร  เป็นนักร้องชาวรัสเซีย
คาปูโร เกิดวันที่ 15 ตุลาคม ค.ศ. 1961 ที่เลนินกราด เธอได้เข้าเรียนที่ Pioneers Palace เมื่อตอนอายุแปดขวบ เธอสำเร็จการศึกษาที่ Saint Petersburg State University of Culture and Arts
เธอได้ร่วมงานกับ Yuri Berendyukov นักแต่งเพลง, ต่อมาเธอได้ก่อตั้งวงดนตรี โฟล์กร็อก Yabloko (apple). เธอได้ร่วมงานกับ Yuri Morozov, Chizh & Co, Nautilus Pompilius และวงดนตรีแนว celtic rock Welladay
ในปี ค.ศ. 1993 เธอได้ร้องเพลง "Sparrow Oratorium" ของ Sergey Kuryokhin ปีต่อมาเธอได้รางวัล Meritorious Artist แห่งรัสเซีย เธอร้องเพลงชาติในงาน กู๊ดวิว เกมส์ 1994 ที่เซนต์ปีเตอส์เบิร์ก ในปี ค.ศ. 2000, เธอประสบความสำเร็จจาก อัลบั้มที่แปด ที่วางจำหน่ายในชื่อ "Небеса" (Nebesa, "The Sky" หรือชื่อภาษาไทย "ท้องฟ้า") และร่วมแต่งเพลงกับนักแต่งเพลงชาวนอร์เวย์ คลอเดีย สก็อต ในปี ค.ศ. 2008 เธอร้องเพลงเดี่ยวใน แอ็บบา จู๊กบ็อกซ์ มิวสิกเคิล ชื่อ "แอ็บบามาเนีย" (สร้างโดย Yuri Berendyukov)